				|

		52011PC0839

			Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi Strument Ewropew ta’ Viċinat /* KUMM/2011/0839 finali - 2011/0405 (COD) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-kuntest ġenerali
L-Artikolu 8 tat-Trattat dwar l-Unjoni
Ewropea (TUE) jipprovdi bażi għall-Unjoni Ewropea (UE) biex
tiżviluppa relazzjoni speċjali mal-pajjiżi ġirien
tagħha, bil-ħsieb li tistabbilixxi żona ta’ prosperità u ta’
viċinanza tajba fuq il-fruntieri tal-UE. Il-Politika Ewropea
tal-Viċinat (PEV) ġiet żviluppata fl-2004 u tkopri 16-il
imsieħba fil-Lvant u n-Nofsinhar tal-fruntieri tal-UE, jiġifieri l-Alġerija,
l-Armenja, l-Ażerbajġan, il-Belarus, l-Eġittu,
il-Ġeorġja, l-Iżrael, il-Ġordan, il-Libanu, il-Libja,
ir-Repubblika tal-Moldova, il-Marokk, it-territorju Palestinjan okkupat,
is-Sirja, it-Tuneżija u l-Ukraina. Taħt il-PEV l-UE toffri
lill-ġirien tagħha relazzjoni pprivileġġata, imsejsa fuq
impenn reċiproku għall-valuri u l-prinċipji bħalma huma
d-demokrazija u d-drittijiet tal-bniedem, l-istat tad-dritt, il-governanza
tajba, il-prinċipji tal-ekonomija tas-suq u l-iżvilupp sostenibbli,
inkluż l-azzjoni dwar il-klima. Il-politika tipprovdi wkoll
għall-assoċjazzjoni politika u integrazzjoni ekonomika aktar
profonda, żieda fil-mobbiltà u kuntatti interpersonali mtejba. Il-PEV hi
ffinanzjata permezz ta’ Strument iddedikat, l-Istrument Ewropew ta’
Viċinat u Sħubija (ENPI), li jkopri s-16-il pajjiż imsieħba
msemmija hawn fuq u r-Russja.
Ir-raġunijiet għall-proposta u
l-objettivi tagħha
Mit-tnedija tal-PEV u l-ENPI seħħew
numru ta’ żviluppi kbar.
Il-bidliet fir-relazzjoni tal-UE
mal-ġirien tagħha u l-iżviluppi mindu ġiet imwaqqfa l-PEV
ġew analizzati u vvalutati bħala parti mir-Reviżjoni
Strateġika tal-PEV. B’riżultat ta’ dan, ġiet żviluppata
viżjoni ġdida tal-PEV kif spjegata fil-Komunikazzjoni Konġunta
mir-Rappreżentant Għoli tal-UE għall-Affarijiet Barranin u
l-Politika ta’ Sigurtà u l-Kummissjoni Ewropea 'Risposti ġodda għal
Viċinat fi trasformazzjoni', adottata fil-25 ta’ Mejju 2011 u
l-konklużjonijiet tal-Kunsill adottati fl-20 ta’
Ġunju 2011. L-approċċ il-ġdid jitlob notevolment għal
appoġġ akbar għall-imsieħba impenjati għall-bini ta’
soċjetajiet demokratiċi u għat-twettiq ta’ riformi, f’konformità
mal-prinċipji ta’ "aktar għal aktar" u
"r-responsabbiltà reċiproka", u jipprovdi l-qafas ta’ politika
strateġika għar-relazzjonijiet tal-UE mal-ġirien.
Għalkemm l-ENPI ġie rikonoxxut b’mod
wiesa’ bħala Strument li jakkumpanja b’suċċess il-politika
tal-UE lejn il-ġirien tagħha, ir-reviżjoni tal-PEV u
valutazzjonijiet oħra, lezzjonijiet miksuba u konsultazzjonijiet
pubbliċi, kollha identifikaw numru ta’ kwistjonijiet li għandhom
jiġu indirizzati fil-futur permezz ta’ adattament tal-Istrument sabiex
ir-rispons tal-UE jsir aktar effettiv, b’mod partikolari:
·
L-applikazzjoni tal-prinċipju ta’
"aktar għal aktar": Dan
il-prinċipju hu l-aspett ewlieni tal-Politika tal-Viċinat
imġedda. Dan jipprovdi għal livell ogħla ta’ differenzjazzjoni
fost l-imsieħba, konformi mal-impenn tagħhom lejn il-valuri u
l-objettivi miftiehma b’mod konġunt, u notevolment għas-sħubija
mal-UE ffukata fuq id-demokrazija u l-prosperità komuni. L-inċentivi
finanzjarji għall-aktar riformaturi ambizzjużi huma aspett importanti
tal-approċċ il-ġdid. Bħala Strument ibbażat fuq
il-politika, l-Istrument tal-Viċinati Ewropew (ENI) futur għandu
jirrifletti dan il-prinċipju ewlieni, speċjalment fl-ipprogrammar u
l-allokazzjoni tal-appoġġ għall-imsieħba.
·
Il-kumplessità u t-tul tal-proċess
tal-ipprogrammar: Il-proċess tal-ipprogrammar
attwali jinkludi numru ta’ konsultazzjonijiet wiesgħa u bosta passi
proċedurali oħra, u jieħu madwar 18-il xahar. It-tul
tal-proċess tal-ipprogrammar jikkomprometti r-rilevanza tal-assistenza.
L-ambitu tad-dokumenti tal-ipprogrammar (Id-Dokumenti ta’ Strateġija
tal-Pajjiż) taħt l-ENPI jsegwi l-format użat
għall-Kooperazzjoni għall-iżvilupp, li jfisser li trid issir
analiżi estensiva tas-sitwazzjoni f’pajjiż partikolari u jitwal
iż-żmien tal-proċess. Għall-pajjiżi tal-Viċinat,
madankollu, ir-realtà hi differenti u l-analiżi tal-pajjiż
għall-parti l-kbira tal-imsieħba (pajjiżi li kkonkludew Pjan ta’
Azzjoni jew sett ekwivalenti ta’ objettivi konġunti mal-UE) hi deskritta annwalment
f’Rapporti tal-Progress iddedikati, li jagħmlu l-parti ġenerali
tad-Dokument ta’ Strateġija tal-Pajjiż żejda. Għalhekk hemm
il-ħtieġa, kif ukoll l-iskop biex il-proċess tal-ipprogrammr
jiġi ssimplifikat, imqassar u ffukat aħjar.
·
L-ambitu tal-Istrument:
L-ambitu tal-ENPI kif definit attwalment jirreferi għall-implimentazzjoni
ta’ ftehimiet ta’ sħubija u Kooperazzjoni, ftehimiet ta’
assoċjazzjoni u ftehimiet rilevanti oħra, il-promozzjoni ta’
governanza tajba u tal-iżvilupp soċjali u ekonomiku ekwu. Dan
jinkludi wkoll lista wiesgħa ħafna ta’ 29 qasam tematiku
tal-kooperazzjoni trattati f’ħafna dettall u fuq livell ugwali, li
jagħmilha diffiċli ħafna biex jiġu aċċertati
l-għanijiet ewlenin u l-fok tal-PEV. L-ipprogrammar jirrifletti dan
l-approċċ fuq bażi wiesgħa u f’numru ta’ każijiet
il-koerenza bejn il-politika u l-kooperazzjoni kienet sfida. Il-proposta
leġiżlattiva futura għall-ENI se tgħin biex l-ambitu
tal-Istrument jiġi ssimplifikat b’mod aħjar u r-rabtiet ma’ politiki
interni rilevanti jiġu msaħħa, filwaqt li żżomm
il-flessibbiltà attwali tiegħu.
·
Id-dispożizzjonijiet ta’ implimentazzjoni
parzjalment skaduti u nuqqas ta’ koerenza bejn l-istrumenti esterni: It-taqsima dwar l-implimentazzjoni tar-Regolament dwar l-ENPI attwali
hi skaduta f’ċertu partijiet u għalhekk ma għadhiex tirrifletti
b’mod xieraq il-mod kif l-assistenza qed tiġi implimentata
fil-Viċinat. Teżisti wkoll nuqqas ta’ koerenza bejn
id-dispożizzjonijiet ta’ implimentazzjoni tal-ENPI u strumenti oħra
ta’ azzjoni esterna. Jista’ jsir titjib tal-mekkaniżmi ta’ flessibbiltà
biex jiġu allinjati skont il-kuntest il-ġdid tal-politika. Sabiex
jiġu indirizzati dawn il-punti u biex ikun hemm aktar armonizzazzjoni u
simplifikazzjoni, ġie żviluppat regolament qafas orizzontali separat
li jinkludi d-dispożizzjonijiet ġenerali u rikorrenti kollha. Dan
ir-regolament orizzontali ġdid ikopri wkoll l-ispeċifiċitajiet
tal-implimentazzjoni tal-ENI. Dan se jippermetti l-aġġornar
tad-dispożizzjonijiet ta’ implimentazzjoni u jindirizza n-nuqqas ta’
koerenza bejn l-istrumenti esterni. Barra minn hekk, ir-Regolament orizzontali
l-ġdid se jikkontribwixxi għal aktar ċarezza tar-regoli,
effiċjenza u koerenza tal-azzjoni tal-Unjoni.
·
Id-dispożizzjonijiet dwar il-Kooperazzjoni
Transkonfinali (CBC): Il-Kooperazzjoni Transkonfinali
hi aspett uniku tar-relazzjoni bejn l-UE, l-imsieħba fil-PEV u r-Russja li
wasslet għall-implimentazzjoni ta’ inizjattivi konġunti b’sett ta’
regoli komuni fuq iż-żewġ naħat tal-fruntieri tal-UE.
Is-sistema qed tiffunzjona relattivament tajjeb, iżda l-konsultazzjonijiet
mal-partijiet interessati identifikaw il-ħtieġa għal xi tibdil
b’impatt fuq ir-Regolament. Dawn jinkludu l-estensjoni tal-eliġibbiltà
ġeografika biex tinkludi ċ-ċentri ekonomiċi, soċjali u
kulturali rilevanti għal-funzjonament tajjeb tal-programmi; applikazzjoni
sħiħa ta’ ‘ġestjoni kondiviża’, li tinvolvi l-Istati Membri
bħala firmatarji tal-Ftehimiet ta’ Finanzjament; regoli
speċifiċi għal kofinanzjament minn pajjiżi msieħba u
l-istatus speċifiku tar-Russja. Se jkun jeħtieġ li jsiru bidliet
kbar għar-Regolament tal-Kummissjoni li jistipula r-Regoli ta’
Implimentazzjoni tas-CBC, primarjament fir-rigward tal-metodi ta’
ġestjoni.
·
Ir-rabtiet mal-istrumenti/politiki interni: Il-PEV jipprovdi għal assoċjazzjoni politika
gradwali u integrazzjoni ekonomika progressiva tal-imsieħba mal-UE.
Il-politiki u l-prinċipji tal-ekonomija tas-suq interni tal-UE huma
r-referenzi ewlenin f’dan il-proċess. Għall-pajjiżi
tal-Viċinat, numru ta’ inizjattivi għandhom aspett transkonfinali li
sa issa kien indirizzat biss sa punt limitat ħafna. L-eċċezzjoni
notevoli hi l-Kooperazzjoni Transkonfinali li tippermetti li jiġu
indirizzati l-isfidi u l-objettivi komuni permezz ta’ sett wieħed ta’
regoli u permezz tal-ġbir tar-riżorsi kemm minn sorsi ta’ finanzjament
interni u anke esterni tal-baġit tal-UE. F’oqsma oħra,
bħall-infrastruttura, l-enerġija[1],
it-trasport[2],
l-iżvilupp tal-SMEs[3]
u l-kooperazzjoni industrijali inkluż it-turiżmu, l-ICT[4], l-impjiegi u l-politika
soċjali[5],
il-migrazzjoni u s-sigurtà, il-ġudikatura, il-ġlieda kontra d-drogi,
l-edukazzjoni ogħla, il-kultura, ir-riċerka u l-innovazzjoni[6], l-ambjent, l-azzjoni dwar
il-klima[7],
ir-reżiljenza għad-diżastri u l-kooperazzjoni f’affarijiet
marittimi, hemm skop biex jissaħħu r-rabtiet bejn il-politiki u
l-istrumenti interni u l-PEV u l-Istrument Ewropew ta’ Viċinat. F’dan
ir-rigward, ir-Regolament dwar l-ENI se jippromwovi l-kumplimentarjetà,
il-koerenza u l-armonizzazzjoni ta’ oqsma ta’ politika prijoritarji tal-UE,
skont l-Istrateġija Ewropa 2020, filwaqt li jibqa’ ffukat fuq l-objettivi
ewlenin tal-PEV. Il-PEV tagħti l-għażla lill-imsieħba biex
jipparteċipaw f’aġenziji u programmi tal-UE. Il-kwistjoni dwar
il-finanzjament fit-tul tal-parteċipazzjoni tal-imsieħba tal-PEV fi
programmi u aġenziji tal-UE jeħtieġ li tiġi indirizzata
b’mod xieraq permezz, f’każijiet rilevanti, kontribuzzjoni finanzjarja
mill-ENI, inkluż l-istabbiliment ta’ mekkaniżmi ta’ twassil
sostenibbli u xierqa.
·
Ir-relazzjoni li qed tevolvi mar-Russja: Ir-Russja hi l-uniku benefiċjarju tal-ENPI li mhux kopert
mill-PEV. Bħal kull pajjiż ieħor, ir-Russja hi intitolata li
tibbenefika kemm mill-fondi bilaterali, kemm multi-nazzjonali u anke dawk
transkonfinali tal-ENPI. Madankollu, minħabba t-titjib sinifikanti fil-pożizzjoni
fiskali tar-Russja, hemm inqas ħtieġa għal volumi kbar ta’
assistenza finanzjarja. Ir-Russja taspira għal relazzjoni ugwali u saret
donatur hi stess. B’riżultat, fil-perjodu 2007-2013 il-pajjiż
irċieva biss allokazzjonijiet marġinali taħt il-pakkett
bilaterali tal-ENPI. Il-kooperazzjoni fi ħdan il-qafas tal-programmi
multi-nazzjonali tkompli u ssegwi l-prinċipju ta’ kofinanzjament mill-UE u
r-Russja. L-aktar notevoli, ir-Russja qed tikkofinanzja programmi tas-CBC. Dan
jirrifletti t-tibdil fil-pożizzjoni tar-Russja bħala sieħeb
strateġiku fejn proġetti kkofinanzjati għandhom ikunu
fl-interess taż-żewġ naħat.
L-Istrument Ewropew ta’ Viċinat futur
għandu jiġi allinjat mal-viżjoni l-ġdida tal-PEV u
jindirizza l-isfidi u l-kwistjonijiet speċifiċi kif identifikat hawn
fuq.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
Il-konsultazzjonijiet mal-partijiet
interessati
Il-proposta leġiżlattiva dwar
l-Istrument Ewropew ta’ Viċinat hi bbażata fuq proċess ta’
konsultazzjoni wiesa’. Il-proċess involva konsultazzjoni pubblika dwar
il-finanzjament estern imwettaq għall-istrumenti kollha tal-azzjoni
esterna tal-UE u konsultazzjonijiet speċifiċi li saru bħala
parti mir-Reviżjoni Strateġika tal-Politika Ewropea tal-Viċinat
u dwar il-Kooperazzjoni Transkonfinali. Saru wkoll konsultazzjoniet dwar
il-futur tal-politika tal-UE għall-iżvilupp.
Il-Konsultazzjoni
Pubblika dwar il-finanzjament għall-azzjoni esterna tal-UE
Il-Kummissjoni
għamlet konsultazzjoni pubblika dwar finanzjament futur għall-azzjoni
esterna tal-UE bejn is-26 ta’ Novembru 2010 u
l-31 ta’ Jannar 2011. Dan il-proċess kien ibbażat fuq
kwestjonarju onlajn akkumpanjat minn dokument ta’ sfond ‘X’finanzjament
għall-azzjoni esterna tal-UE wara l-2013?’ imħejji mill-Kummissjoni u
s-Servizz Ewropew għall-Azzjoni Esterna (SEAE). Il-220
kontribuzzjoni rċevuti bi tweġiba għal din il-konsultazzjoni
pubblika jirriflettu l-ispettru wiesa’ u varjat li jirrappreżenta l-ammont
kbir ta’ strutturi, fehmiet u tradizzjonijiet li jinsabu fil-komunità tal-azzjoni
esterna.
Il-biċċa l-kbira ta’ dawk li
wieġbu kkonfermaw li l-appoġġ finanzjarju tal-UE jipprovdi valur
miżjud sostanzjali fl-oqsma ewlenin ta’ politika ffinanzjati minn
strumenti finanzjarji tal-UE għall-azzjoni esterna[8]. Il-kriterju tal-valur miżjud
tal-UE kien ikkunsidrat minn ħafna fost dawk li wieġbu bħala
l-mutur ewlieni għall-futur: l-UE għandha tagħmel l-aħjar
użu tal-vantaġġ komparattiv tagħha marbut mal-preżenza
tagħha fil-qasam globali; il-kompetenza wiesgħa tagħha,
in-natura sopranazzjonali tagħha, ir-rwol tagħha bħala
faċilitatur tal-koordinazzjoni, u mal-ekonomiji ta’ skala.
Kważi dawk kollha li wieġbu
appoġjaw approċċ aktar differenzjat adattat
għas-sitwazzjoni tal-benefiċjarji u bbażat fuq kriterji tajbin
biex jiżdied l-impatt tal-istrumenti finanzjarji tal-UE. Kien hemm ukoll
appoġġ wiesa’għall-kondizzjonalità bbażata fuq ir-rispett
għad-drittijiet tal-bniedem, il-minoranzi, il-governanza tajba u
d-diversità tal-espressjonijiet kulturali, jew fuq il-kwalità tal-politiki
tal-benefiċjarji u l-kapaċità u r-rieda tagħhom biex
jimplimentawhom.
Il-konsultazzjonijiet fil-kuntest
tar-Reviżjoni Strateġika tal-PEV
Is-Servizz Ewropew għall-Azzjoni Esterna
għamel konsultazzjonijiet speċifiċi mar-rappreżentanti
tal-Istati Membri tal-UE u l-pajjiżi msieħba tal-PEV bħala parti
mir-Reviżjoni Strateġika tal-politika, mnedija f’Lulju 2010.
Il-konsultazzjonijiet indirizzaw il-finanzjament tal-PEV, notevolment taħt
l-Istrument Ewropew ta’ Viċinat u Sħubija, u kwistjonijiet dwar
il-viżjoni fit-tul tal-PEV u l-objettivi ta’ terminu medju tal-politika.
Il-konsultazzjonijiet żvelaw li l-ENPI
kien jidher bħala bidla importanti fil-mod ta’ kif tingħata
l-assistenza tal-UE. Madankollu, dawn identifikaw ukoll il-bżonn għal
aktar irfinar. Ħafna Stati Membri enfasizzaw l-importanza li titjieb
il-koerenza bejn il-politika u l-assistenza finanzjarja provduta
mill-Istrument. Fost dawk li wieġbu, diversi enfasizzaw li
l-allokazzjonijiet għandhom ikunu bbażati fuq il-prestazzjoni.
Ħafna enfasizzaw l-importanza li l-appoġġ finanzjarju
jingħata b’mod aktar mgħaġġel, effiċjenti u flessibbli
b’rispons għall-ħtiġijiet emerġenti.
Il-pajjiżi msieħba enfażizzaw
il-ħtieġa li l-integrazzjoni ekonomika, il-ftuħ tas-suq u
l-konverġenza regolatorja jiġu akkumpanjati ma’ appoġġ finanzjarju
xieraq. Huma enfasizzaw ukoll l-importanza tal-promozzjoni tal-investiment
barrani.
Il-konsultazzjonijiet tal-partijiet
interessati dwar il-Kooperazzjoni Transkonfinali
Ġew organizzati konsultazzjonijiet
speċifiċi dwar is-CBC mal-partijiet interessati kollha.
Il-proċess tnieda matul Konferenza dwar is-CBC fi Brussell fi
Frar 2011, u l-partijiet interessati ġew ikkonsultati dwar il-qafas
regolatorju futur (inkluż dwar ir-Regoli ta’ Implimentazzjoni tas-CBC) fuq
il-bażi ta’ kwestjonarju ċċirkolat f’Mejju/Ġunju 2011.
Ir-riżultati jirriflettu l-ħtieġa li jiġu adattati
wħud mid-dispożizzjonijiet biex titjieb l-effiċjenza tas-CBC.
L-għan tat-tibdil issuġġerit hu li tkun riflessa aħjar l-integrazzjoni
bejn il-prijoritajiet tal-politika barranija tal-UE mal-Politika ta’
Koeżjoni tal-UE, b’mod speċjali permezz ta’ aktar allinjament tas-CBC
fuq il-fruntieri esterni tal-UE mar-regoli dwar il-Kooperazzjoni Territorjali
Ewropea (KTE). Saru aktar laqgħat konsultattivi
fl-20 ta’ Settembru 2011 mal-Istati Membri fi Brussell u
mal-partijiet interessati kollha f’Budapest
fit-18-19 ta’ Ottubru 2011.
Il-konsultazzjonijiet pubbliċi dwar
“il-politika tal-UE għall-iżvilupp”
Barra minn hekk, il-Kummissjoni ppubblikat
Green Paper intitolata’ ‘Politika tal-żvilupp tal-UE għall-appoġġ
ta’ tkabbir inklussiv u żvilupp sostenibbli’ u għamlet konsultazzjoni
pubblika mill-15 ta’ Novembru 2010
sas-17 ta’ Jannar 2011. Ħafna minn dawk li wieġbu
enfasizzaw li l-ODA[9]
tikkostitwixxi biss frazzjoni tal-finanzjament għall-iżvilupp, li titqies
bħala komplementari għar-riżorsi domestiċi mmobilizzati,
l-investimenti barranin, il-kummerċ u r-rimessi. Saret talba għal
koerenza ikbar fil-politika tal-UE għall-iżvilupp, b’mod
speċjali rigward il-pajjiżi bi dħul medju. Filwaqt li
l-ipprogrammar konġunt tal-assistenza ġie approvat
fil-prinċipju, għandu jiġi introdott b’mod gradwali u jibda
fil-pajjiżi fejn irendi valur miżjud ċar.
Il-proposta dwar l-Istrument Ewropew ta’
Viċinat hi bbażata fil-biċċa l-kbira fuq ir-riżultati
ta’ dawn il-konsultazzjonijiet. L-aspetti ewlenin li ġew integrati
fl-istrument rivedut jinkludu l-allokazzjonijiet ibbażati fuq
id-differenzjazzjoni u l-prestazzjoni, approċċ ġdid relatat
mal-ipprogrammar u t-titjib tal-koerenza tal-politika permezz tal-assistenza,
l-emenda tar-regoli dwar il-Kooperazzjoni Transkonfinali u
d-dispożizzjonijiet sabiex jitjiebu l-effiċjenza u l-flessibbiltà
tal-appoġġ.
Il-valutazzjoni tal-impatt
Valutazzjoni tal-impatt speċifika
għall-ENI futur ġiet ippreparata b’mod konġunt mis-Servizz
Ewropew għall-Azzjoni Esterna u l-Kummissjoni Ewropea.
Il-valutazzjoni tal-impatt qieset dawn l-erba’
għażliet li ġejjin:
·
L-Għażla 0: ‘L-ebda azzjoni mill-UE’. L-UE tieqaf tipprovdi
l-appoġġ finanzjarju permezz ta’ Strument apposta
għall-pajjiżi tal-Viċinat;
·
L-Għażla 1: ‘L-ebda bidla’. Il-kooperazzjoni mal-pajjiżi
kkonċernati tibqa’ strettament fil-qafas tar-Regolament tal-ENPI
eżistenti;
·
L-Għażla 2: ‘Adattament tal-istruttura attwali’. Il-proposta
leġiżlattiva futura għandha tkun ibbażata fuq ir-Regolament
dwar l-ENPI attwali flimkien ma’ numru ta’ emendi sostanzjali, li jirrispondu
għall-kuntest il-ġdida ta’ politika u l-objettivi
speċifiċi. Taħt din l-Għażla hemm numru ta’
subgħażliet li jirreferu għal: il-prinċipju ta’
differenzjazzjoni; il-proċess tal-ipprogrammar; l-ambitu tal-Istrument u
l-koerenza bejn il-politika u l-assistenza; ir-regoli dwar il-Kooperazzjoni
Transkonfinali; id-dispożizzjoni ta’ implimentazzjoni, notevolment biex
tippermetti għal flessibbiltà ikbar; ir-rabtiet mal-politiki interni u
l-istrumenti u l-kamp ta’ applikazzjoni ġeografiku tal-ENI.
·
L-Għażla 3: ‘Tfassil ta’ Strument totalment ġdid’ b’kamp ta’
applikazzjoni ġeografiku differenti u li jiffoka fuq objettivi aktar
wiesgħa minn jew differenti minn dawk tal-PEV.
F’termini tal-impatti possibbli
ekonomiċi, soċjali, ambjentali u oħrajn ta’ kull waħda
mill-għażliet, ġie rikonoxxut dan li ġej:
·
It-twaqqif tal-azzjoni tal-UE
(l-Għażla 0) tnaqqas b’mod sostanzjali u tikkomprometti
s-sostenibbiltà tal-impatti miksuba sa issa. Din taffettwa b’mod negattiv ukoll
ir-relazzjonijiet ġenerali tal-UE mal-imsieħba tal-PEV.
·
L-ebda bidla tal-Istrument attwali
(l-Għażla 1) twassal għal numru ta’ impatti pożittivi
ekonomiċi, soċjali u ambjentali fil-pajjiżi msieħba;
·
L-emenda tal-Istrument (l-Għażla 2)
ittejjeb l-impatti pożittivi ekonomiċi, soċjali u ambjentali li
nkisbu taħt l-istruttura attwali u għandha trendi impatt
saħansitra aktar pożittiv fuq il-governanza, notevolment
bl-applikazzjoni tal-prinċipju “aktar għal aktar”.
·
It-tfassil ta’ Strument totalment ġdid
(l-Għażla 3) ikollu impatti negattivi notevolment fuq
il-koerenza tal-azzjoni tal-UE mal-objettivi tal-PEV, u jikkomprometti
l-kredibbiltà tal-UE fir-reġjun.
Skont l-analiżi u l-konsiderazzjoni
tal-impatti differenti (globali, ekonomiċi, soċjali, ambjentali),
l-Għażla 0 u l-Għażla 3 ġew rifjutati
bħala għażliet mhux vijabbli biex jagħtu impatti
pożittivi u jgħinu biex jinkisbu l-objettivi tal-PEV.
L-Għażla 2 ikollha l-ogħla potenzjal biex trendi impatt
pożittiv u biex tadatta l-qafas ta’ kooperazzjoni attwali mal-kuntest
tal-politika l-ġdida, l-objettivi tal-PEV u l-isfidi identifikati permezz
tal-evalwazzjonijiet u l-lezzjonijiet miksuba. L-Għażla 1 tkun
it-tieni l-aħjar għażla biex jinżammu l-impatti
pożittivi attwali, madankollu mingħajr ma tipprovdi sabiex
jintlaħqu l-objettivi l-ġodda tal-PEV u lanqas ma tindirizza l-isfidi
u l-problemi speċifiċi identifikati taħt l-istruttura attwali.
Għalhekk l-għażla preferuta hi
l-Għażla 2.
3.           L-ASPETTI LEGALI TAL-PROPOSTA
L-Artikolu 8 tat-TUE jipprovdi l-isforz ta’
sostenn ġenerali u l-bażi għall-PEV. Il-bażi legali
għall-Istrument ta’ finanzjament biex jappoġja l-PEV, l-Istrument
Ewropew ta’ Viċinat futur, hi l-Artikolu 209(1) tat-TFUE[10] u l-Artikolu 212(2)
tat-TFUE.
Is-sussidjarjetà
F’termini tas-sussidjarjetà, l-azzjoni
fil-livell tal-UE ġġib magħha valur miżjud essenzjali,
marbut ma’ numru ta’ fatturi:
·
Fil-pajjiżi tal-Viċinat fejn
l-allinjament mar-regoli, l-istandards, il-linji gwida u l-miżuri tal-UE
hu wieħed mill-objettivi ta’ politika ewlenin, l-UE hi fl-aħjar
pożizzjoni biex tipprovdi l-assistenza. Ċertu appoġġ
speċifiku jista’ jkun provdut biss fil-livell tal-UE,
bħall-promozzjoni tal-integrazzjoni ekonomika fis-suq intern tal-UE,
l-aċċess għall-ispazju ta’ Schengen jew il-parteċipazzjoni
fil-programmi tal-UE. Għalhekk l-UE hi l-imsieħeb ta’ gwida
għall-kooperazzjoni f’ħafna mill-pajjiżi tal-PEV, rwol
rikonoxxuti b’mod wiesa’ mill-Istati Membri, l-istituzzjonijiet finanzjarji
internazzjonali u donaturi oħra. L-għajnuna għall-ġirien
tal-UE biex jallinjaw mal-politiki, ir-regoli u l-istandards tal-UE hija mutur
ewlieni għar-riformi fil-pajjiżi msieħba tal-PEV.
·
B’27 Stat Membru jaġixxu fi ħdan
il-politiki u l-istrateġiji komuni, l-UE biss għandha l-piż
kritiku biex tirrispondi għall-isfidi globali. L-azzjoni fil-livell
nazzjonali tista’ tkun limitata u frammentata, peress li l-proġetti
ħafna drabi huma żgħar wisq biex jagħmlu differenza
sostenibbli. Armonizzazzjoni tal-ħidma tal-Istati Membri permezz tal-UE
ttejjeb il-koordinazzjoni u l-effikaċja tal-azzjoni tal-UE.
·
Fi żmien ta’ restrizzjonijiet baġitarji,
meta diversi Stati Membri għażlu li joħorġu minn setturi
sħaħ ta’ kooperazzjoni u jirtiraw l-appoġġ tagħhom
minn ċerti pajjiżi, l-UE hija kapaċi taqdi rwol attiv
fil-promozzjoni tad-demokrazija, il-paċi, l-istabbiltà, il-prosperità u
t-tnaqqis tal-faqar fil-Viċinat tagħha. F’dan il-kuntest,
jagħmel aktar sens minn qatt qabel minn perspettiva purament ekonomika li
l-għajnuna fil-livell tal-UE tiġi indirizzata fejn tista’ ssir
differenza reali. Il-ħidma mal-UE hi wkoll irħas. L-ispejjeż
amministrattivi huma anqas mill-ispejjeż amministrattivi medji
tad-donaturi prinċipali għall-għajnuna bilaterali.
4.           L-IMPLIKAZZJONIJIET BAĠITARJI
Il-livell ta’ finanzjament mill-baġit
tal-UE għall-ENI l-ġdid għandu jirrifletti b’mod xieraq
l-ambizzjonijiet tal-Politika Ewropea tal-Viċinat riveduta.
Għalhekk, il-Kummissjoni Ewropea
fil-Komunikazzjoni tagħha tad-29 ta’ Ġunju 2011
intitolata “Baġit għall-Ewropa 2020” ipproponiet allokazzjoni ta’
EUR 18 182 300 000 (prezzijiet attwali) għall-ENI
għall-perjodu 2014-2020.
Sabiex tiġi żgurata l-prevedibbiltà
tiegħu, se jkun disponibbli finanzjament għall-attivitajiet ta’
edukazzjoni ogħla f’pajjiżi terzi fil-kuntest tal-programm ta’
"Erasmus għal kulħadd", skont l-objettivi tal-azzjoni esterna
tal-UE, permezz ta’ 2 allokazzjonijiet multi annwali biss li jkopru l-ewwel 4
snin u t-3 snin li jifdal rispettivament. Dan il-finanzjament se jkun rifless
fl-ipprogrammar indikattiv multiannwali tal-ENI, konformi
mal-ħtiġijiet u l-prijoritajiet identifikati tal-pajjiżi
kkonċernati. L-allokazzjonijiet jistgħu jiġu riveduti f’każ
ta’ ċirkustanzi imprevisti jew tibdiliet politiċi importanti konformi
mal-prijoritajiet esterni tal-UE. Id-dispożizzjonijiet tar-Regolament (UE)
Nru [...] "Erasmus għal kulħadd” tal-Parlament Ewropew u
tal-Kunsill li jistabbilixxi l-"Erasmus għal kulħadd"[11] se japplikaw
għall-użu ta’ dawk il-fondi.
Stima ddettaljata tal-impatt finanzjarju
tal-proposta hi stabbilita fid-Dikjarazzjoni Finanzjarja Leġiżlattiva
tal-ENI separata.
5.           L-ELEMENTI EWLENIN
Spjegazzjoni ddettaljata
tad-dispożizzjonijiet speċifiċi tal-proposta
L-elementi ewlenin tal-proposta (meta mqabbla
mal-istruttura attwali) u l-ġustifikazzjoni għalihom huma dawn li
ġejjin:
·
Applikazzjoni tal-prinċipju ta’ "aktar
għal aktar" u r-responsabbiltà reċiproka konformi
mal-viżjoni l-ġdida tal-PEV, notevolment
permezz ta’ dispożizzjonijiet speċifiċi dwar
id-differenzjazzjoni għall-allokazzjonijiet finanzjarji u
għall-proċess tal-ipprogrammar, kif meħtieġ;
·
Tindirizza l-kumplessità u t-tul
tal-proċess tal-ipprogrammar sabiex dan jiġi
ssimplifikat, imqassar u ffokat aħjar, b’mod speċjali
għall-imsieħba tal-PEV li qablu b’mod konġunt mal-prijoritajiet
strateġiċi tal-UE fil-Pjanijiet ta’ Azzjoni jew dokumenti
ekwivalenti;
·
Tissimplifika l-ambitu tal-Istrument, permezz ta’ bilanċ bejn il-flessibbiltà tal-Istrument u l-fok
fuq l-objettivi tal-politika u l-oqsma ewlenin ta’ kooperazzjoni;
·
Tadatta d-dispożizzjonijiet ta’
implimentazzjoni u ttejjeb il-koerenza bejn
l-istrumenti esterni;
·
Ittejjeb id-dispożizzjonijiet dwar
il-Kooperazzjoni Transkonfinali biex tiffaċilita
l-implimentazzjoni effettiva u mgħaġġla tal-programmi;
·
Tippromwovi rabtiet eqreb mal-istrumenti u
l-politiki interni tal-UE, inkluż billi
żżid il-kooperazzjoni mal-Kummissjoni fl-istadju tal-ipprogrammar u,
fejn ikun rilevanti, tippromwovi mekkaniżmi biex jinġabru fondi minn
intestaturi interni u esterni tal-baġit tal-UE;
·
Twieġeb għar-relazzjoni li qed tevolvi
mar-Russja billi temenda d-dispożizzjonijiet dwar
l-eliġibbiltà tar-Russja għall-fondi tal-ENI sabiex jirriflettu
l-istatus speċifiku tar-Russja bħala ġar u msieħeb
strateġiku l-UE.
Simplifikazzjoni
Il-proposta għall-ENI tinkludi
dispożizzjonijiet biex tissimplifika l-istrument f’numru ta’ aspetti.
L-ambitu tal-Istrument ġie ssimplifikat billi d-29 qasam tematiku li
jidhru fir-Regolament tal-ENPI attwali tnaqqsu għal sitt objettivi
speċifiċi. Għodda ġdida għall-ipprogrammar aktar
sempliċi għall-biċċa l-kbira tal-pajjiżi ġirien
(il-Qafas ta’ Appoġġ Uniku) ġiet introdotta. Dan id-dokument ta’
ipprogrammar ġdid se jkun iqsar mid-Dokumenti ta’ Strateġija u
l-Programmi Indikattivi Multiannwali, se jevita d-duplikazzjoni
tal-informazzjoni li tinsab fid-dokumenti legali/politiċi ta’ bażi
għar-relazzjonijiet tal-UE mal-ġirien tagħha, u għandu
jgħin biex jiqsar il-proċess tal-ipprogrammar, biex b’hekk inaqqas
l-ispejjeż amministrattivi. L-artikolu l-ġdid, li jippermetti
l-ġbir ta’ fondi mill-ENI u l-Intestatura interna rilevanti tal-baġit
tal-UE permezz ta’ sett uniku ta’ regoli għall-miżuri li jindirizzaw
notevolment l-isfidi transkonfinali, se jtejjeb b’mod sostanzjali
l-effiċjenza u jnaqqas l-ispejjeż amministrattivi involuti
fl-implimentazzjoni ta’ tali miżuri.
Prijorità għall-Kummissjoni f’dan
ir-Regolament ġdid, kif hija għal programmi oħra fil-kuntest
tal-Qafas Finanzjarju Multiannwali (MFF), hi li jiġi ssimplifikat
l-ambjent regolatorju u jitjieb l-aċċess tal-assistenza tal-UE
għar-reġjuni u l-pajjiżi msieħba, l-organizzazzjonijiet
tas-soċjetà ċivili, l-SMEs, eċċ., sakemm dawn isegwu
l-objettivi tar-Regolament.
Biex jiġi implimentat ir-Regolament
tal-ENI l-ġdid, proċeduri ssimplifikati u flessibbli għandhom
iwasslu għall-adozzjoni aktar malajr tal-miżuri ta’ implimentazzjoni
u t-twassil malajr tal-assistenza tal-UE, b’mod partikolari f’sitwazzjonijiet
ta’ kriżijiet jew theddid għad-demokrazija, l-istat tad-dritt,
id-drittijiet tal-bniedem u l-libertajiet fundamentali, jew diżastri
naturali jew ikkaġunati mill-bniedem. Reviżjoni tar-Regolament
Finanzjarju, li fih dispożizzjonijiet partikolarment sostanzjali dwar
l-azzjoni esterna, se tgħin ukoll biex tiffaċilita
l-parteċipazzjoni tal-organizzazzjonijiet tas-soċjetà ċivili u
n-negozji żgħar fi programmi ta’ finanzjament, pereżempju billi
tissimplifika r-regoli, tnaqqas l-ispejjeż ta’ parteċipazzjoni u
taċċellera l-proċeduri ta’ għoti. Il-Kummissjoni
biħsiebha timplimenta dan ir-Regolament bl-użu tal-proċeduri
flessibbli ġodda previsti fir-Regolament Finanzjarju l-ġdid.
Barra minn hekk, permezz tal-iżvilupp ta’
regolament qafas orizzontali wieħed, li jkun jinkludi
d-dispożizzjonijiet ġenerali u rikorrenti kollha, se tinkiseb ukoll
simplifikazzjoni addizzjonali, li tkun tipprovdi għal aktar koerenza bejn
l-istrumenti tal-azzjonijiet esterni.
2011/0405 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jistabbilixxi Strument Ewropew ta’
Viċinat
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari
l-Artikoli 209 (1) u 212 (2) tiegħu,
Wara li kkunsidraw il-proposta
mill-Kummissjoni,
Wara li l-abbozz tal-att leġiżlattiv
intbagħat lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[12],

Wara li kkunsidraw l-opinjoni tal-Kumitat
tar-Reġjuni[13],

Filwaqt li jaġixxu skont
il-proċedura leġiżlattiva ordinarja,
Billi:
(1)
Dan ir-Regolament jikkostitwixxi wieħed
mill-istrumenti li jipprovdu appoġġ dirett għall-politika
esterna tal-Unjoni Ewropea. Se jissostitwixxi r-Regolament Nru 1638/2006
tal-Parlament Ewropew u tal-Kunsill tal-24 ta’ Ottubru 2006 li
jistabbilixxi dispożizzjonijiet ġenerali għat-twaqqif ta’
Strument Ewropew ta’ Viċinat u Sħubija[14] li jiskadi
fil-31 ta’ Diċembru 2013.
(2)
L-Artikolu 8 tat-Trattat dwar l-Unjoni Ewropea
jipprovdi għall-iżvilupp ta’ relazzjoni speċjali
mal-pajjiżi ġirien, bil-għan li tkun stabbilita żona ta’
prosperità u viċinanza tajba, bbażata fuq il-valuri tal-Unjoni u
kkaratterizzata minn relazzjonijiet mill-qrib u paċifiċi bbażati
fuq il-kooperazzjoni.
(3)
L-Unjoni taħdem biex tippromwovi,
tiżviluppa u tikkonsolida l-valuri tal-libertà, id-demokrazija, ir-rispett
għad-drittijiet tal-bniedem u l-libertajiet fundamentali,
il-prinċipji ta’ ugwaljanza u l-istat tad-dritt li ġiet imwaqqfa
fuqhom permezz tad-djalogu u l-kooperazzjoni ma’ pajjiżi terzi.
(4)
Mit-tnedija tagħha, il-Politika Ewropea
tal-Viċinat ġabet tisħiħ sinifikanti
għar-relazzjonijiet mal-pajjiżi msieħba u benefiċċji
tanġibbli kemm għall-Unjoni kif ukoll għall-imsieħba tagħha.
(5)
Taħt il-Politika Ewropea tal-Viċinat,
l-Unjoni toffri lill-pajjiżi tal-Viċinat relazzjoni
privileġġata, li tibdi fuq impenn reċiproku għal u
l-promozzjoni tal-valuri tad-demokrazija u d-drittijiet tal-bniedem, l-istat
tad-dritt, il-governanza tajba u l-prinċipji tal-ekonomija tas-suq u
l-iżvilupp sostenibbli.
(6)
Żewġ inizjattivi politiċi ewlenin
sawru l-kooperazzjoni reġjonali fil-Viċinat tal-Unjoni Ewropea:
is-Sħubija tal-Lvant bejn l-Unjoni u l-ġirien tagħha tal-Lvant,
u l-Unjoni għall-Mediterran bejn l-Unjoni u l-ġirien tagħha
fin-Nofsinhar tal-Mediterran. Dawn l-inizjattivi huma oqfsa politiċi
importanti għall-approfondiment tar-relazzjonijiet ma’ u fost
il-pajjiżi msieħba, ibbażati fuq prinċipji ta’ proprjetà u
responsabbiltà kondiviżi.
(7)
Mindu tnediet il-Politika Ewropea tal-Viċinat
u twaqqaf l-Istrument Ewropew ta’ Viċinat u Sħubija seħħew
numru ta’ żviluppi ewlenin. Dawn jinkludu approfondiment
tar-relazzjonijiet mal-imsieħba, it-tnedija ta’ inizjattivi reġjonali
u proċessi ta’ transizzjoni demokratika fir-reġjun. Dan ġab
viżjoni ġdida għall-Politika Ewropea tal-Viċinat
viżjoni stabbilita fl-2011 bħala riżultat ta’ Reviżjoni
Strateġika tal-Politika komprensiva. Din tiddeskrivi l-objettivi ewlenin
tal-kooperazzjoni tal-Unjoni mal-pajjiżi tal-Viċinat u tipprovdi għal
appoġġ akbar lill-imsieħba impenjati fil-bini ta’
soċjetajiet demokratiċi u fit-twetiq ta’ riformi, f’konformità
mal-prinċipji ta’ “aktar għal aktar” u “responsabbiltà
reċiproka”.
(8)
L-appoġġ taħt dan l-Istrument u
l-Fond Ewropew għall-Iżvilupp Reġjonali għandu jiġi
pprovdut għall-programmi ta’ Kooperazzjoni Transkonfinali fuq il-fruntieri
esterni tal-Unjoni Ewropea bejn il-pajjiżi msieħba u l-Istati Membri
biex jippromwovi l-iżvilupp reġjonali integrat u sostenibbli bejn
reġjuni viċini fuq il-fruntieri u integrazzjoni territorjali
armonjuża bejn l-Unjoni u l-pajjiżi tal-viċinat.
(9)
Barra minn hekk, huwa importanti li l-kooperazzjoni
tkun inkoraġġita u ffaċilitata għall-benefiċċju
komuni tal-Unjoni u l-imsieħba tagħha, notevolment permezz
tal-ġbir ta’ kontribuzzjonijiet minn strumenti interni u esterni
tal-baġit tal-Unjoni, b’mod partikolari għall-Kooperazzjoni
Transkonfinali, il-proġetti tal-infrastruttura ta’ interess
għall-Unjoni li se jgħaddu minn pajjiżi tal-Viċinat u
l-oqsma oħra ta’ kooperazzjoni.
(10)
Ir-reġjuni mal-fruntieri li jappartjenu
għall-pajjiżi taż-Żona Ekonomika Ewropea (ŻEE) u
r-reġjuni tal-Federazzjoni Russa li attwalment qed jieħdu sehem fi
programmi ta’ Kooperazzjoni Transkonfinali għandhom ikunu jistgħu
jibqgħu jagħmlu dan. Huwa importanti wkoll li r-reġjuni
rilevanti f’pajjiżi koperti mill-Istrument għall-Assistenza ta’ Qabel
l-Adeżjoni jkunu jistgħu jipparteċipaw fis-CBC.
Il-parteċipazzjoni tal-pajjiżi taż-Żona Ekonomika Ewropea
fil-programmi tas-CBC għandha tkompli tkun ibbażata fuq
ir-riżorsi tagħhom stess.
(11)
Huwa mistenni li l-Istati Membri tal-UE u
l-pajjiżi Msieħba li jieħdu sehem fil-Kooperazzjoni
Transkonfinali jipprovdu kofinanzjament nazzjonali. Dan se
jsaħħaħ is-sjieda mill-pajjiżi, iżid ir-riżorsi
finanzjarji għad-dispożizzjoni tal-programmi u jiffaċilita
l-parteċipazzjoni ta’ atturi lokali.
(12)
Il-Kooperazzjoni Transkonfinali se tikkontribwixxi
kif xieraq għall-implimentazzjoni ta’ strateġiji makroreġjonali
eżistenti u futuri.
(13)
L-appoġġ li għandu jingħata
lill-pajjiżi ġirien li qed jiżviluppaw fi ħdan il-qafas
stabbilit permezz tal-Politika Ewropea tal-Viċinat għandu jkun
koerenti mal-objettivi u l-prinċipji tal-politiki esterni tal-Unjoni u
b’mod partikolari l-politika tagħha għall-iżvilupp, inkluż
id-‘Dikjarazzjoni Konġunta dwar il-Politika Ewropea
għall-Iżvilupp: il-Kunsens Ewropew’, adottata mill-Kunsill u
r-rappreżentanti tal-gvernijiet tal-Istati Membri li ltaqgħu fi
ħdan il-Kunsill, il-Parlament Ewropew u l-Kummissjoni,
fit-22 ta’ Diċembru 2005.
(14)
L-Istrateġija Konġunta UE-Afrika hi ta’
rilevanza għar-relazzjonijiet mal-ġirien Mediterranji mill-Afrika ta’
Fuq.
(15)
L-Unjoni u l-Istati Membri tagħha
għandhom itejbu l-koerenza u l-komplementarjetà tal-politiki rispettivi
tagħhom dwar il-kooperazzjoni mal-pajjiżi ġirien. Sabiex ikun
żgurat li l-kooperazzjoni tal-Unjoni u dik tal-Istati Membri
jikkumplimentaw u jsaħħu lil xulxin, huwa xieraq li jkun ipprovdut
għall-ipprogrammar konġunt li għandu jkun implimentat meta jkun
possibbli u rilevanti.
(16)
L-appoġġ tal-Unjoni taħt dan
ir-Regolament għandu fil-prinċipju jiġi allinjati
mal-istrateġiji u l-miżuri nazzjonali, reġjonali jew lokali
korrispondenti tal-pajjiżi msieħba.
(17)
F’pajjiżi tal-Viċinat fejn l-allinjament
mar-regoli u l-istandards tal-Unjoni huwa wieħed mill-objettivi ta’
politika ewlenin, l-Unjoni hija fl-aħjar pożizzjoni biex twassal dan
l-appoġġ. Ċertu appoġġ speċifiku jista’
jingħata biss fil-livell tal-Unjoni.
(18)
Barra minn hekk, peress li l-objettivi ta’ dan
ir-Regolament, jiġifieri l-promozzjoni ta’ kooperazzjoni politika mtejba u
l-integrazzjoni ekonomika progressiva bejn l-Unjoni Ewropea u l-pajjiżi
ġirien, ma jistgħux jinkisbu suffiċjentement mill-Istati Membri
u jistgħu, minħabba l-livell tal-azzjoni, jinkisbu aħjar
fil-livell tal-Unjoni, l-Unjoni tista’ tadotta miżuri, f’konfomità mal-prinċipju
ta’ sussidjarjetà kif stabbilit fl-Artikolu 5 tat-Trattat. F’konformità
mal-prinċipju ta’ proporzjonalità, kif stabbilit f’dak l-Artikolu, dan
ir-Regolament ma jmurx lil hinn minn dak li huwa neċessarju sabiex
jinkisbu dawk l-objettivi.
(19)
L-appoġġ estern tal-Unjoni Ewropea
għandu ħtiġijiet ta’ finanzjament kbar iżda s-sitwazzjoni
ekonomika u baġitarja tal-Unjoni tillimita r-riżorsi disponibbli
għal tali appoġġ. Għalhekk, il-Kummissjoni għandha
tfittex l-aktar użu effiċjenti tar-riżorsi disponibbli billi
tuża l-istrumenti finanzjarji b’effett ta’ ingranaġġ. Tali
efffett jista’ jiżdied billi jkun permess l-użu u l-użu
mill-ġdid tal-fondi investiti u ġġenerati minn strumenti
finanzjarji.
(20)
Il-ġlieda kontra t-tibdil fil-klima hi
waħda mill-akbar sfidi li qed tiffaċċja l-Unjoni u hemm
bżonn azzjoni internazzjonali urġenti. F’konfomità mal-intenzjoni
tal-Kummissjoni ddikjarata fil-Komunikazzjoni tal-MFF ta’ Ġunju 2011
għal żieda tal-proporzjon tal-baġit tal-Unjoni relatat mal-klima
għal mill-inqas 20%, dan ir-Regolament għandu jikkontribwixxi
għal dak il-għan.
(21)
L-ugwaljanza bejn is-sessi u l-ġlieda kontra
d-diskriminazzjoni għandhom ikunu objettivi mifruxa fl-azzjonijiet kollha
li jittieħdu taħt dan ir-Regolament.
(22)
L-Unjoni hija impenjata biex tippromwovi
x-xogħol deċenti kif ukoll ir-ratifika u l-implimentazzjoni effettiva
tal-istandards tax-xogħol rikonoxxuti internazzjonalment u l-ftehimiet
ambjentali multilaterali, fir-relazzjonijiet tagħha mal-imsieħba
madwar id-dinja.
(23)
L-interessi finanzjarji tal-Unjoni Ewropea
għandhom jiġu mħarsa permezz ta’ miżuri proporzjonati tul
iċ-ċiklu tal-infiq kollu, li jinkludu l-prevenzjoni, il-kxif u
l-investigazzjoni ta’ irregolaritajiet, l-irkupru ta’ fondi mitlufa,
imħallsa bi żball jew użati b’mod ħażin u, fejn
xieraq, penali. Dawn il-miżuri se jittieħdu f’konformità
mal-ftehimiet applikabbli konklużi ma’ organizzazzjonijiet internazzjonali
u pajjiżi terzi.
(24)
Għall-għan ta’ armonizzazzjoni
tat-terminoloġija mal-Kooperazzjoni Territorjali Ewropea, id-dokumenti ta’
implimentazzjoni għall-programmi ta’ Kooperazzjoni Transkonfinali
għandhom jissejħu programmi operattivi konġunti.
(25)
Sabiex dan ir-Regolament ikun jista’ jirrifletti
malajr ir-riżultati tad-deċiżjonijiet politiċi meħuda
mill-Kunsill, is-setgħa li jiġu adottati atti skont
l-Artikolu 290 tat-Trattat dwar il-Funzjonament tal-Unjoni Ewropea
għandha tiġi ddelegata lill-Kummissjoni fir-rigward tal-modifiki
fil-lista tal-pajjiżi benefiċjarji fl-Anness għal dan
ir-Regolament.
(26)
Filwaqt li r-Regolament (UE) Nru .../...
tal-Parlament Ewropew u tal-Kunsill ta’ ...[15] (minn hawn ’il quddiem
"ir-Regolament ta’ Implimentazzjoni Komuni") jistabbilixxi regoli u
proċeduri komuni għall-implimentazzjoni tal-istrumenti tal-Unjoni
għal azzjoni esterna, is-setgħat iddelegati li jiġu adottati
l-atti skont l-Artikolu 290 tat-Trattat dwar il-Funzjonament tal-Unjoni
Ewropea għandhom jiġu konferiti lill-Kummissjoni biex tadotta
l-miżuri ta’ implimentazzjoni speċifiċi meħtieġa
għall-mekkaniżmi ta’ Kooperazzjoni Transkonfinali stabbiliti
fit-Titolu III ta’ dan ir-Regolament. Huwa ta’ importanza partikolari li
l-Kummissjoni tagħmel konsultazzjonijiet xierqa matul ix-xogħol
tagħha ta’ tħejjija, inkluż fuq livell espert. Il-Kummissjoni,
meta tkun qed tħejji u tfassal l-atti ddelegati, għandha tiżgura
trażmissjoni simultanja, f’waqtha u xierqa tad-dokumenti rilevanti
lill-Parlament Ewropew u lill-Kunsill.
(27)
Sabiex jiġu żgurati kundizzjonijiet
uniformi għall-implimentazzjoni ta’ dan ir-Regolament, is-setgħat
tal-implimentazzjoni għandhom jingħataw lill-Kummissjoni.
(28)
Is-setgħat ta’ implimentazzjoni li jirrigwardaw
l-Artikolu 7(1), (2) u (3) u l-Artikolu 9(1) għandhom jiġu
eżerċitati skont ir-Regolament (UE) Nru 182/2011 tal-Parlament
Ewropew u tal-Kunsill tas-16 ta’ Frar 2011 li jistabbilixxi
r-regoli u l-prinċipji ġenerali dwar il-modalitajiet ta’ kontroll mill-Istati
Membri tal-eżerċizzju mill-Kummissjoni tas-setgħat ta’
implimentazzjoni[16].
B’kunsiderazzjoni tan-natura ta’ dawk l-atti ta’ implimentazzjoni, b’mod
partikolari n-natura ta’ orjentazzjoni tal-politika tagħhom jew
l-implikazzjonijiet finanzjarji tagħhom, il-proċedura ta’
eżaminazzjoni għandha fil-prinċipju tintuża
għall-adozzjoni tagħhom, ħlief għal miżuri ta’ skala
finanzjarja żgħira.
(29)
L-organizzazzjoni u l-funzjonament tas-Servizz
Ewropew għall-Azzjoni Esterna huma deskritti fid-Deċiżjoni
tal-Kunsill 2010/427/UE.
ADOTTAW DAN IR-REGOLAMENT:
Titolu I. Il-PRINĊIPJI U
L-OBJETTIVI
Artikolu 1
L-objettiv u l-ambitu globali
1.
L-Unjoni qed timmira li tistabbilixxi żona ta’
prosperità u ta’ viċinanza tajba li tinvolvi l-Unjoni Ewropea u
l-pajjiżi u t-territorji elenkati fl-Anness għal dan ir-Regolament
(minn hawn ’il quddiem ‘il-pajjiżi msieħba’) billi tiżviluppa
relazzjoni speċjali.
2.
L-appoġġ tal-Unjoni taħt dan
ir-Regolament għandu jintuża għall-benefiċċju
tal-pajjiżi msieħba u jista’ wkoll jintuża għall-benefiċċju
komuni tal-UE u l-pajjiżi msieħba.
3.
Il-finanzjament tal-Unjoni jista’ jintuża
wkoll bil-għan li jippermetti l-parteċipazzjoni tal-Federazzjoni
Russa fil-programmi ta’ Kooperazzjoni Transkonfinali u dawk multinazzjonali
rilevanti, biex jirrifletti l-istatus speċifiku tal-Federazzjoni Russa
kemm bħala ġar tal-Unjoni kif ukoll bħala msieħeb
strateġiku fir-reġjun.
Artikolu 2
L-objettivi speċifiċi tal-appoġġ tal-Unjoni
1.
L-appoġġ taħt dan ir-Regolament
għandu jippromwovi l-kooperazzjoni politika mtejba u l-integrazzjoni
ekonomika progressiva bejn l-Unjoni u l-pajjiżi msieħba u, b’ mod
partikolari, l-implimentazzjoni tal-ftehimiet ta’ sħubija u kooperazzjoni,
il-ftehimiet ta’ assoċjazzjoni jew xi ftehimiet oħrajn eżistenti
u futuri, u l-pjanijiet ta’ azzjoni maqbula b’mod konġunt.
2.
L-appoġġ tal-Unjoni għandu jimmira
b’mod partikolari sabiex:
(a)
issir promozzjoni tad-drittijiet tal-bniedem u
l-libertajiet fundamentali, l-istat tad-dritt, il-prinċipji
tal-ugwaljanza, l-istabbiliment ta’ demokrazija profonda u sostenibbli,
il-promozzjoni ta’ governanza tajba u l-iżvilupp ta’ soċjetà
ċivili b’saħħitha inklużi l-imsieħba soċjali;
(b)
tinkiseb l-integrazzjoni progressiva fis-suq intern
tal-Unjoni u l-kooperazzjoni settorjali u transsettorjali mtejba inkluż
permezz tal-approssimazzjoni leġiżlattiva u l-konverġenza
regolatorja lejn standards tal-Unjoni u oħrajn internazzjonali rilevanti,
bini ta’ istituzzjonijiet u investimenti relatati, notevolment
fl-interkonnessjonijiet;
(c)
jinħolqu l-kundizzjonijiet għal mobbiltà
tan-nies ġestita tajjeb u l-promozzjoni ta’ kuntatti interpersonali;
(d)
jinkiseb żvilupp sostenibbli u inklussiv
fl-aspetti kollha, it-tnaqqis tal-faqar, inkluż permezz tal-iżvilupp
tas-settur privat; il-promozzjoni ta’ koeżjoni ekonomika, soċjali u
territorjali interna, l-iżvilupp rurali, l-azzjoni klimatika u
r-reżiljenza għad-diżastri;
(e)
isir appoġġ għall-ħolqien
tal-fiduċja u miżuri oħrajn li jikkontribwixxu għas-sigurtà
u l-prevenzjoni u s-soluzzjoni tal-kunflitti;
(f)
isir titjib tal-kollaborazzjoni subreġjonali,
reġjonali u fil-Viċinat kif ukoll tal-Kooperazzjoni Transkonfinali.
3.
Il-kisba ta’ dawn l-objettivi għandha
tiġi mkejla notevolment bl-użu tar-rapporti perjodiċi rilevanti
tal-UE dwar l-implimentazzjoni tal-politika, u għall-paragrafi 2(a),
(d) u (e), permezz tal-indikaturi rilevanti stabbiliti minn organizzazzjonijiet
internazzjonali u entitajiet rilevanti oħra;
għall-paragrafi 2(b), (c) u (d) skont l-applikazzjoni tal-qafas
regolatorju tal-UE mill-pajjiżi msieħba fejn xieraq; għall-paragrafi 2(c)
u (f), skont in-numru ta’ ftehimiet u azzjonijiet ta’ kooperazzjoni rilevanti.
L-indikaturi se jinkludu, fost oħrajn, l-elezzjonijiet demokratiċi
sorveljati b’mod xieraq, il-livell ta’ korruzzjoni, il-flussi tal-kummerċ,
l-indikaturi li jippermettu l-kejl tad-differenzi ekonomiċi interni,
inklużi l-livelli tal-impjieg.
4.
L-appoġġ tal-Unjoni jista’ jintuża
wkoll f’żoni oħra meta dan ikun konsistenti mal-objettivi
ġenerali tal-Politika Ewropea tal-Viċinat.
Artikolu 3
Il-qafas tal-politika
1.
Il-ftehimiet ta’ sħubija u kooperazzjoni,
il-ftehimiet ta’ assoċjazzjoni u ftehimiet oħra eżistenti jew
futuri li jistabbilixxu relazzjoni mal-pajjiżi msieħba,
Komunikazzjonijiet korrispondenti, konklużjonijiet tal-Kunsill u
Riżoluzzjonijiet tal-Parlament Ewropew kif ukoll il-konklużjonijiet
rilevanti tal-laqgħat ministerjali mal-pajjiżi msieħba
għandhom jikkostitwixxu l-qafas ta’ politika ġenerali
għall-ipprogrammar u l-implimentazzjoni tal-appoġġ tal-Unjoni
taħt dan ir-Regolament.
2.
Il-pjanijiet ta’
azzjoni jew dokumenti ekwivalenti oħra miftiehma b’mod konġunt bejn
il-pajjiżi msieħba u l-Unjoni għandhom jipprovdu l-punt ewlieni
ta’ referenza sabiex jiġu stabbiliti l-prijoritajiet
għall-appoġġ tal-Unjoni.
3.
Fejn ma jkunx hemm ftehimiet, kif imsemmi
fil-paragrafu 1, bejn l-Unjoni u l-pajjiżi msieħba,
l-appoġġ tal-Unjoni jista’ jingħata meta jirriżulta li jkun
utli sabiex jintlaħqu l-objettivi tal-politika tal-Unjoni, u għandu
jiġi pprogrammat abbażi ta’ tali objettivi b’kunsidrazzjoni
tal-bżonnijiet tal-pajjiż ikkonċernat.
Artikolu 4
Id-differenzjazzjoni, l-isħubija u l-kofinanzjament
1.
L-appoġġ tal-Unjoni pprovdut taħt
dan ir-Regolament għal kull pajjiż imsieħeb għandu jkun
iddifferenzjat fil-forma u l-ammonti skont l-impenn tal-pajjiż
imsieħeb għar-riformi u l-progress tiegħu fl-implimentazzjoni
ta’ dawn ir-riformi. Tali differenzjazzjoni għandu jirrifletti l-livell
ta’ ambizzjoni għas-sħubija tal-pajjiż mal-Unjoni, il-progress
tiegħu fil-bini ta’ demokrazija profonda u sostenibbli, il-progress
tiegħu fl-implimentazzjoni tal-objettivi ta’ riformi miftiehma,
il-ħtiġijiet u l-kapaċitajiet tal-pajjiż, u l-impatt
potenzjali tal-appoġġ mill-Unjoni.
2.
L-appoġġ
tal-Unjoni taħt dan ir-Regolament għandu, fil-prinċipju,
jiġi stabbilit fi sħubija mal-benefiċjarji. Is-sħubija għandha tinvolvi, kif xieraq,
l-awtoritajiet nazzjonali, reġjonali u lokali, partijiet interessati
oħra, is-soċjetà ċivili, l-imsieħba soċjali u atturi
oħra mhux statali fil-preparazzjoni, l-implimentazzjoni u
l-monitoraġġ tal-appoġġ tal-Unjoni.
3.
L-appoġġ
tal-Unjoni taħt dan ir-Regolament għandu, fil-prinċipju, jkun
kofinanzjat mill-pajjiżi benefiċjarji permezz ta’ fondi
pubbliċi, kontribuzzjonijiet mill-benefiċjarji u sorsi oħra. L-istess prinċipju għandu jkun
applikabbli għall-kooperazjoni mal-Federazzjoni Russa, b’mod partikolari
fir-rigward tal-programmi msemmija fl-Artikolu 6(1) (c). Tista’ ssir deroga mir-rekwiżiti ta’
kofinanzjament f’każijiet debitament ġustifikati u meta dan ikun
meħtieġ sabiex jiġi sostnut l-iżvilupp tas-soċjetà
ċivili u ta’ atturi mhux statali, mingħajr preġudizzju
għall-konformità ma’ kondizzjonijiet oħrajn stabbiliti fir-Regolament
Finanzjarju.
Artikolu 5
Il-koerenza u l-koordinazzjoni tad-donaturi
1.
Fl-implimentazzjoni ta’ dan ir-Regolament,
il-koerenza għandha tiġi żgurata ma’ oqsma oħra tal-azzjoni
esterna tal-Unjoni kif ukoll politiki rilevanti oħra tal-Unjoni. Għal
dan il-għan, miżuri ffinanzjati taħt dan ir-Regolament,
inklużi dawk ġestiti mill-Bank Ewropew tal-Investiment (BEI),
għandhom ikunu bbażati fuq id-dokumenti tal-politika ta’
kooperazzjoni deskritti fl-Artikolu 3(1) u (2) kif ukoll fuq l-interessi
speċifiċi, il-prijoritajiet tal-politika u l-istrateġiji
tal-Unjoni. Tali miżuri
għandhom jirrispettaw l-impenji taħt il-ftehimiet multilaterali u
l-konvenzjonijiet internazzjonali li l-Unjoni u l-pajjiżi msieħba jagħmlu
parti minnhom.
2.
Il-Kummissjoni,
l-Istati Membri u l-Bank Ewropew tal-Investiment (BEI) għandhom
jiżguraw il-koerenza bejn l-appoġġ ipprovdut taħt dan
ir-Regolament u l-appoġġ ipprovdut mill-Unjoni, l-Istati Membri u
l-Bank Ewropew tal-Investiment.
3.
L-Unjoni u l-Istati
Membri għandhom jikkoordinaw il-programmi ta’ appoġġ rispettivi
tagħhom bil-għan li jżidu l-effikaċja u l-effiċjenza
rigward l-għoti tal-appoġġ u d-djalogu politiku skont il-prinċipji
stabbiliti għat-tisħiħ tal-koordinazzjoni operattiva fil-qasam
tal-appoġġ estern, u għall-armonizzazzjoni tal-politika u
l-proċeduri. Il-koordinazzjoni
għandha tinvolvi konsultazzjonijiet regolari u skambji frekwenti ta’
informazzjoni rilevanti matul il-fażijiet differenti taċ-ċiklu
ta’ appoġġ, b’mod partikolari fil-livell tal-qasam ikkonċernat,
u tista’ twassal għal ipprogrammar konġunt, kooperazzjoni ddelegata
u/jew arranġamenti ta’ trasferiment.
4.
L-Unjoni għandha, flimkien mal-Istati Membri,
tieħu l-passi neċessarji biex tiżgura l-koordinazzjoni u
l-kooperazzjoni tajba ma’ organizzazzjonijiet u entitajiet multilaterali u
reġjonali, inkluż istituzzjonijiet finanzjarji Ewropej,
istituzzjonijiet finanzjarji internazzjonali, aġenziji tan-Nazzjonijiet
Uniti, fondi u programmi, fondazzjonijiet privati u politiċi u donaturi
mhux tal-Unjoni Ewropea.

Titolu II. L-IPPROGRAMMAR U
L-ALLOKAZZJONI INDIKATTIVI TAL-FONDI
Artikolu 6
It-tipi ta’ programmi
1.
L-appoġġ tal-Unjoni taħt dan
ir-Regolament għand jkun ipprogrammat permezz ta’:
(a)     programmi bilaterali li jkopru l-appoġġ
għal pajjiż imsieħeb wieħed;
(b)     programmi multinazzjonali li jindirizzaw
sfidi komuni għall-pajjiżi kollha jew għal numru ta’
pajjiżi msieħba, u kooperazzjoni reġjonali u subreġjonali
bejn żewġ pajjiżi msieħba jew aktar, u li jistgħu
jinkludu l-kooperazzjoni mal-Federazzjoni Russa;
(c)     programmi ta’ Kooperazzjoni
Transkonfinali li jindirizzaw il-kooperazzjoni bejn Stat Membru wieħed jew
aktar fuq naħa waħda u pajjiż imsieħeb wieħed jew
aktar u/jew il-Federazzjoni Russa fuq in-naħa l-oħra li jseħħu
mal-parti tal-fruntiera esterna tal-UE li tkun kondiviża minnhom.
2.
L-appoġġ tal-Unjoni taħt dan
ir-Regolament għandu jiġi implimentat skont ir-Regolament ta’
Implimentazzjoni Komuni.
Artikolu 7
L-ipprogrammar u l-allokazzjoni indikattiva tal-fondi għal programmi
indikattivi ta’ pajjiż jew multinazzjonali
1.
Għall-pajjiżi fejn jeżistu
d-dokumenti msemmija fl-Artikolu 3(2), se jkun adottat Qafas ta’
Appoġġ Uniku multiannwali komprensiv skont il-proċedura ta’
eżami msemmija fl-Artikolu 15(3) tar-Regolament ta’ Implimentazzjoni
Komuni. Il-Qafas ta’ Appoġġ Uniku għandu jirrevedi l-progress li
jkun sar rigward il-qafas ta’ politika u għandu jelenka l-prijoritajiet
għall-appoġġ tal-Unjoni, primarjament magħżula minn
dawk inklużi fid-dokumenti msemmija fl-Artikolu 3(2) u fl-istrateġiji
jew il-pjanijiet tal-pajjiżi msieħba, u li għalihom
il-valutazzjoni regolari tal-Unjoni tkun uriet il-ħtieġa ta’
appoġġ. Dan għand jistabbilixxi wkoll il-livell indikattiv ta’
finanzjament tagħhom. It-tul tal-Qafas ta’ Appoġġ Uniku
għandu jikkorrispondi għat-tul tad-dokument rilevanti msemmi
fl-Artikolu 3(2).
2.
Għall-pajjiżi fejn ma jkunux jeżistu
d-dokumenti msemmija fl-Artikolu 3(2), se jkun adottat dokument ta’
ipprogrammar komprensiv inkluż Strateġija u programm indikattiv
Multiannwali skont il-proċedura ta’ eżami msemmija
fl-Artikolu 15(3) tar-Regolament ta’ Implimentazzjoni Komuni. Dan għandu jiddefinixxi strateġija
għar-rispons tal-Unjoni fuq il-bażi ta’ analiżi tas-sitwazzjoni
tal-pajjiż ikkonċernat, u tar-relazzjonijiet tiegħu mal-Unjoni,
l-istrateġiji jew il-pjanijiet tal-pajjiżi msieħba,
il-prijoritajiet għall-appoġġ tal-Unjoni u l-livell indikattiv
tal-finanzjament imqassam skont il-prijorità. Dan
għandu jkoll tul multiannwali xieraq.
3.
Għall-programmi multinazzjonali, se jiġi
adottat dokument ta’ ipprogrammar komprensiv li jinkludi Strateġija u
programm indikattiv Multiannwali skont il-proċedura ta’ eżami
msemmija fl-Artikolu 15(3) tar-Regolament ta’ Implimentazzjoni Komuni. Dan għandu jiddefinixxi l-prijoritajiet
għall-appoġġ tal-Unjoni lejn ir-reġjun jew
is-subreġjun u l-livell indikattiv tal-finanzjament imqassam skont
il-prijorità. Dan għandu jkoll tul
multiannwali xieraq.
4.
Id-dokumenti ta’ Qafas ta’ Appoġġ Uniku
msemmija fil-paragrafu 1 għandhom jiġu riveduti meta jkun
neċessarju u jistgħu jiġu riveduti skont il-proċedura ta’
eżami msemmija fl-Artikolu 15(3) tar-Regolament ta’ Implimentazzjoni
Komuni. Id-dokumenti ta' ipprogrammar msemmija fil-paragrafi 2 u 3
għandhom jiġu riveduti f’nofs il-perjodu tagħhom jew kull meta
jkun neċessarju u jistgħu jiġu riveduti skont l-istess
proċedura.
5.
L-allokazzjonijiet finanzjarji għall-programmi
ta’ pajjiż u dawk multinazzjonali għandhom ikunu ddeterminati billi
jintużaw kriterji trasparenti u oġġettivi li jirriflettu
l-prinċipju ta’ differenzjazzjoni msemmi fl-Artikolu 4(1).
6.
Fejn ikun neċessarju li jiġu implimentati
miżuri aktar effettivi għall-benefiċċju komuni tal-Unjoni u
l-pajjiżi msieħba, f’oqsma bħall-kooperazzjoni transnazzjonali u
l-interkonnessjonijiet, il-finanzjament taħt dan ir-Regolament jista’
jinġabar flimkien mal-finanzjament kopert minn Regolamenti tal-Unjoni
rilevanti oħra li jistabbilixxu strumenti finanzjarji. F’dan il-każ,
il-Kummissjoni għandha tiddeċiedi liema sett uniku ta’ regoli
għandu japplika għall-implimentazzjoni.
7.
L-Istati Membri u d-donaturi l-oħra li
jkunu impenjati biex jipprogrammaw b’mod konġunt l-appoġġ
tagħhom mal-UE għandhom ikunu involuti fil-proċess
tal-ipprogrammar. Id-dokumenti tal-ipprogrammar jistgħu jkopru wkoll il-kontribut
tagħhom kif xieraq.
8.
Meta l-Istati Membri u d-donaturi l-oħra jkunu
impenjati biex jipprogrammaw b’mod konġunt l-appoġġ
tagħhom, dokument ta’ programmar konġunt multiannwali jista’
jissostitwixxi l-Qafas ta’ Appoġġ Uniku msemmi fil-paragrafu (1)
u d-dokumenti tal-ipprogrammar msemmija fil-paragrafi (2) u (3),
bil-kondizzjoni li dan jissodisfa r-rekwiżiti stabbiliti f’dawn
id-dispożizzjonijiet.
9.
F’każ ta’ kriżijiet jew theddid
għad-demokrazija, l-istat tad-dritt, id-drittijiet tal-bniedem u
l-libertajiet fundamentali, jew ta’ diżastri naturali jew ikkaġunati
mill-bniedem, tista’ ssir reviżjoni ad hoc tad-dokumenti tal-ipprogrammar.
Tali reviżjoni ta’ emerġenza tkun tiżgura li tinżamm
il-koerenza bejn l-appoġġ tal-Unjoni pprovdut taħt dan ir-Regolament
u l-appoġġ ipprovdut taħt strumenti finanzjarji oħra
tal-Unjoni. Reviżjoni ta’ emerġenza tista’ twassal
għall-adozzjoni tad-dokumenti tal-ipprogrammar riveduti. Meta dan ikun
il-każ, il-Kummissjoni għandha tibgħat id-dokumenti
tal-ipprogrammar riveduti lill-Parlament Ewropew u lill-Kunsill għall-informazzjoni
fi żmien xahar mill-adozzjoni tagħhom.

Titolu III. IL-KOOPERAZZJONI
TRANSKONFINALI
Artikolu 8
L-eliġibbiltà ġeografika
1.
Il-programmi ta’ Kooperazzjoni Transkonfinali
msemmija fl-Artikolu 6(1) (c) jistgħu jiġu stabbiliti:
(a)
għall-fruntieri fuq l-art, li jkopru
l-unitajiet territorjali li jikkorrispondu għal-livell 3 tan-NUTS jew
ekwivalenti tul il-fruntieri fuq l-art bejn l-Istati Membri u l-pajjiżi
msieħba, u/jew ir-Federazzjoni Russa;
(b)
għall-fruntieri marittimi, li jkopru
l-unitajiet territorjali li jikkorrispondu għal-livell 3 tan-NUTS jew
ekwivalenti tul il-fruntieri marittimi bejn l-Istati Membri u l-pajjiżi
msieħba u/jew il-Federazzjoni Russa, mifruda b’massimu
ta’ 150 km, mingħajr preġudizzju għal-aġġustamenti
potenzjali meħtieġa sabiex jiġu żgurati l-koerenza u
l-kontinwità tal-azzjoni ta’ kooperazzjoni;
(c)
madwar baċir marittimu, li jkopri l-unitajiet
territorjali kostali li jikkorrispondu għal-livell 2 tan-NUTS jew
ekwivalenti li jħarsu lejn baċir marittimu komuni għall-Istati
Membri u l-pajjiżi msieħba u/jew il-Federazzjoni Russa.
2.
Sabiex tiġi żgurata l-kontinwità
tal-iskemi ta’ kooperazzjoni eżistenti u f’każijiet ġustifikati
oħra, l-unitajiet territorjali li jmissu ma’ dawk imsemmija
fil-paragrafu 1 jistgħu jitħallew jipparteċipaw fil-Kooperazzjoni
Transkonfinali.
3.
F’każijiet debitament ġustifikati,
ċentri maġġuri soċjali, ekonomiċi jew kulturali li ma
jkunux imissu ma’ unitajiet territorjali eliġibbli jistgħu jiġu
inklużi bil-kundizzjoni li tali parteċipazzjoni tikkontribwixxi
għall-objettivi stabbiliti fid-dokument tal-ipprogrammar.
4.
Meta jiġu stabbiliti programmi skont
il-paragrafu 1(b), il-Kummissjoni Ewropea tista’, bi ftehim
mal-imsieħba, tipproponi li l-eliġibbiltà ġeografika tiġi
estiża għall-unità territorjali kollha tal-livell 2 tan-NUTS li
fiż-żona tagħha tkun tinstab l-unità territorjali
tal-livell 3 tan-NUTS.
Artikolu 9
L-ipprogrammar u l-allokazzjoni tal-fondi għall-Kooperazzjoni
Transkonfinali
1.
Dokument tal-ipprogrammar għandu jkun
ippreparat sabiex jiddefinixxi:
(a)      l-objettivi strateġiċi li
għandhom jiġu segwiti permezz tal-Kooperazzjoni Transkonfinali;
(b)     lista tal-programmi operattivi
konġunti li għandhom jiġu stabbiliti;
(c)      analiżi indikattiva tar-riżorsi
bejn il-programmi tal-fruntieri tal-art u dawk marittimi msemmija fl-Artikolu 8(1) (a)
u (b) u l-programmi tal-baċir tal-baħar imsemmija
fl-Artikolu 8(1) (c);
(d)     l-allokazzjonijiet multiannwali indikattiv
għal kull programm operattiv konġunt;
(e)      l-unitajiet territorjali eliġibbli
biex jipparteċipaw f’kull programm operattiv konġunt, u
r-reġjuni u ċentri indikati fl-Artikolu 8(2), 8(3) u 8(4);
(f)      l-allokazzjoni indikattiva biex
tappoġġja, kif xieraq, azzjonijiet orizzontali għall-bini
tal-kapaċità, in-netwerking u l-iskambju tal-esperjenzi fost il-programmi;

(g)      il-kontribuzzjonijiet
għall-programmi transnazzjonali stabbiliti taħt ir-Regolament (UE)
Nru […] tal-Parlament Ewropew u tal-Kunsill ta’ […] dwar
dispożizzjonijiet speċifiċi għall-appoġġ
mill-Fond Ewropew għall-Iżvilupp Reġjonali għall-għan
ta’ kooperazzjoni territorjali Ewropea[17],
li l-pajjiżi msieħba u/jew il-Federazzjoni Russa jipparteċipaw
fihom.
Id-dokument tal-ipprogrammar għandu jkopri
perjodu ta’ seba’ snin u għandu jiġi adottat mill-Kummissjoni skont
il-proċedura ta’ eżami msemmija fl-Artikolu 15(3) tar-Regolament
ta’ Implimentazzjoni Komuni. Dan għandu jiġi rivedut f’nofs
il-perjodu jew kull meta jkun neċessarju skont l-istess proċedura
msemmija f’dak l-Artikolu.
2.
Il-programmi operattivi konġunti għandhom
ikunu kkofinanzjati permezz tal-Fond Ewropew għall-Iżvilupp
Reġjonali. L-ammont globali tal-kontribuzzjoni mill-Fond Ewropew
għall-Iżvilupp Reġjonali għandu jiġi ddeterminat skont
l-Artikolu 4(4) tar-Regolament (UE) Nru [… tal-Parlament Ewropew u
tal-Kunsill ta’ […]dwar dispożizzjonijiet speċifiċi
għall-appoġġ mill-Fond Ewropew għall-Iżvilupp
Reġjonali għall-għan ta’ kooperazzjoni territorjali Ewropea[18]]. Id-dispożizzjonijiet
ta’ dan ir-Regolament għandhom japplikaw għall-użu ta’ din
il-kontribuzzjoni.
3.
L-Istrument għall-Assistenza ta’ Qabel
l-Adeżjoni jista’ jikkofinanza l-programmi operattivi konġunti li
jipparteċipaw fihom il-pajjiżi li huma eliġibbli taħt tali
Strument. Id-dispożizzjonijiet ta’ dan ir-Regolament għandhom
japplikaw għall-użu ta’ dan il-kofinanzjament.
4.
L-allokazzjonijiet indikattivi tal-fondi
għall-programmi operattivi konġunti għandhom ikunu bbażati
primarjament fuq il-popolazzjoni taż-żoni eliġibbli. Meta jkunu
ddeterminati l-allokazzjonijiet indikattivi, jistgħu jsiru
aġġustamenti biex jirriflettu l-ħtieġa għal
bilanċ bejn il-kontribuzzjonijiet mill-Fond Ewropew
għall-Iżvilupp Reġjonali u l-kontribuzzjonijiet ipprovduti
taħt il-baġit ta’ dan l-Istrument kif ukoll fatturi oħra li
jolqtu l-intensità tal-kooperazzjoni, bħall-karatteristiċi
speċifiċi ta’ żoni fuq il-fruntiera u l-kapaċità tagħhom
biex jiġġestixxu u jassorbu l-appoġġ tal-Unjoni.
Artikolu 10
Il-programmi operattivi konġunti
1.
Il-Kooperazzjoni Transkonfinali għandha tkun
implimentata permezz tal-programmi operattivi konġunti multiannwali li
jkopru l-kooperazzjoni għal fruntiera jew grupp ta’ fruntieri u li
jinkludu miżuri multiannwali li jsegwu sett konsistenti ta’ prijoritajiet
u li jistgħu jiġu implimentati bl-appoġġ tal-Unjoni.
Il-programmi operattivi konġunti għandhom ikunu bbażati fuq d-dokument
tal-ipprogrammar imsemmija fl-Artikolu 9. Dawn għandhom jinkludu
deskrizzjoni fil-qosor tas-sistemi ta’ ġestjoni u kontroll li jkopru
l-elementi msemmija fl-Artikoli 11(2) u 12(2).
2.
Il-programmi operattivi konġunti għal
fruntieri tal-art u dawk marittimi għandhom ikunu stabbiliti għal kull
fruntiera fil-livell territorjali xieraq u għandhom jinkludu unitajiet
territorjali eliġibbli li jappartjenu għal Stat Membru wieħed
jew aktar u għal pajjiż imsieħeb wieħed jew aktar u/jew
il-Federazzjoni Russa.
3.
Il-programmi operattivi konġunti għall-baċiri
marittimi għandhom ikunu multilaterali, stabbilit fil-livell territorjali
xieraq u jinkludu unitajiet territorjali eliġibbli li jħarsu lejn
baċir marittimu komuni li jappartjeni lil diversi pajjiżi
parteċipanti, inklużi mill-inqas Stat Membru wieħed u
pajjiż imsieħeb wieħed u/jew il-Federazzjoni Russa. Dawn
jistgħu jinkludu attivitajiet bilaterali li jsostnu l-kooperazzjoni bejn
Stat Membru wieħed u pajjiż imsieħeb wieħed u/jew
il-Federazzjoni Russa.
4.
Fi żmien sena mill-approvazzjoni tad-dokument
tal-ipprogrammar imsemmi fl-Artikolu 9, il-pajjiżi parteċipanti
għandhom jippreżentaw b’mod konġunt proposti għal programmi
operattivi konġunti lill-Kummissjoni. Il-Kummissjoni għandha tadotta
kull programm operattiv konġunt wara li tivvaluta l-konsistenza tiegħu
ma’ dan ir-Regolament, mad-dokument tal-ipprogrammar u mar-regoli ta’
implimentazzjoni.
5.
Ir-reġjuni f’pajjiżi minbarra
l-pajjiżi imsieħba, il-Federazzjoni Russa jew l-Istati Membri, li
jmissu ma’ reġjuni eliġibbli kif definit
fl-Artikolu 8(1) (a) u (b) jew iħarsu lejn baċir marittimu
komuni fejn ikun qiegħed jiġi stabbilit programm operattiv
konġunt jistgħu jiġu koperti permezz ta’ programm operattiv
konġunt u jibbenefikaw minn appoġġ tal-Unjoni taħt
il-kondizzjonijiet stipulati fid-dokument tal-ipprogrammar msemmija
fl-Artikolu 9.
6.
Il-Kummissjoni u l-pajjiżi parteċipanti
għandhom jieħdu l-miżuri xierqa biex jiżguraw li
l-programmi tal-baċiri marittimi stabbiliti taħt dan ir-Regolament u
l-programmi ta’ kooperazzjoni transnazzjonali stabbiliti taħt ir-Regolament
(UE) Nru [….] u li jkollhom koperturi ġeografiċi li
jikkoinċidu parzjalment ikunu komplementari u jirriinfurzaw lil xulxin.
7.
Il-programmi operattivi konġunti jistgħu
jiġu riveduti fuq l-inizjattiva tal-pajjiżi parteċipanti jew
tal-Kummissjoni għal raġunijiet bħal:
-        bidliet fil-prijoritajiet ta’
kooperazzjoni, żviluppi soċjoekonomiċi,
-        riżultati tal-implimentazzjoni
tal-miżuri kkonċernati u dawk prodotti mill-proċess ta’
monitoraġġ u evalwazzjoni,
-        il-ħtieġa ta’
aġġustament tal-ammonti tal-fondi disponibbli u r-riallokazzjoni
tar-riżorsi.
8.
Wara l-adozzjoni
tal-programmi operattivi konġunti, il-Kumissjoni għandha tikkonkludi
ftehim ta’ finanzjament mal-pajjiżi msieħba u/jew il-Federazzjoni
Russa. Il-Ftehim ta’ finanzjament għandu
jinkludi d-dispożizzjonijiet legali meħtieġa
għall-implimentazzjoni tal-programm operattiv konġunt u jista’ wkoll
jiġi ffirmati minn pajjiżi parteċipanti oħra, u
mill-Awtorità ta’ Ġestjoni msemmija fl-Artikolu 12(2) (c).
Fejn meħtieġ, memorandum ta’ ftehim
għandu jkun konkluż bejn il-pajjiżi parteċipanti u
l-Awtorità ta’ Ġestjoni sabiex jiġu stabbiliti r-responsabbiltajiet
finanzjarji speċifiċi tal-pajjiżi.
9.
Programm operattiv konġunt li jkun jinvolvi
aktar minn pajjiż imsieħeb wieħed ikun stabbilit jekk mill-inqas
pajjiż imsieħeb wieħed jiffirma l-ftehim ta’ finanzjament.
Pajjiżi msieħba oħra koperti permezz ta’ programm stabbilit
jistgħu jissieħbu fil-programm fi kwalunkwe ħin billi jiffirmaw
il-ftehim ta’ finanzjament.
10.
Jekk pajjiż parteċipanti jimpenja
ruħu biex jikkofinanzja programm b’mod konġunt, il-programm operattiv
konġunt għandu jiċċara l-arranġamenti
għall-provvista, l-użu u l-monitoraġġ tal-kofinanzjament. Il-ftehim ta’ finanzjament relatat għandu jiġi ffirmat
mill-pajjiżi parteċipanti kollha.
11.
Il-programmi operattivi konġunti jistgħu
wkoll jipprovdu għal kontribuzzjoni finanzjarja minn u għal strumenti
li magħhom jistgħu jiġu kkombinati għotjiet,
soġġetti għar-regoli ta’ dawn l-istrumenti, sakemm dan jikkontribwixxi
għall-ksib tal-prijoritajiet tal-programmi.
12.
B’segwitu għall-prinċipju
tas-sħubija, il-pajjiżi parteċipanti għandhom
jagħżlu b’mod konġunt azzjonijiet għall-appoġġ
tal-Unjoni li jkunu konsistenti mal-prijoritajiet u l-miżuri tal-programm
operattiv konġunt.
13.
F’każijiet
speċifiċi u debitament ġustifikati, fejn:
(a) programm operattiv konġunt ma jkunx
jista’ jiġi sottomess minħabba problemi li jirriżultaw minn
relazzjonijiet bejn il-pajjiżi parteċipanti jew bejn l-Unjoni Ewropea
u pajjiż imsieħeb,
jew
(b) sat-30 ta’ Ġunju 2017, u
mhux aktar tard, il-pajjiżi parteċipanti jkunu għadhom ma
ippreżentawx lill-Kummissjoni programm operattiv konġunt,
jew
(c) ħadd mill-pajjiżi msieħba
koperti mill-programm ma jkun iffirma il-ftehim ta’ finanzjament rilevanti sa’
tmiem is-sena wara l-adozzjoni tal-programm,
il-Kummissjoni, wara konsultazzjonijiet mal-Istat
jew Stati Membri konċernati, għandha tieħu l-passi
meħtieġa sabiex tippermetti lill-Istat jew l-Istati Membri
kkonċernati li jużaw il-kontribuzzjoni mill-Fond Ewropew għall-Iżvilupp
Reġjonali għall-programm operattiv konġunt skont
l-Artikolu 4(7) u (8) tar-Regolament (UE) Nru [...] .
14.
L-impenji baġitarji għal azzjonijiet jew
programmi tas-CBC li jestendu għal aktar minn sena finanzjarja
jistgħu jinqasmu fuq diversi snin f’pagamenti annwali.
Artikolu 11
Il-ġestjoni tal-programmi operattivi konġunti
1.
Il-programmi operattivi konġunti
għandhom, fil-prinċipju, jiġu implimentati permezz ta’
ġestjoni kondiviża mal-Istati Membri. Il-pajjiżi
parteċipanti jistgħu wkoll jipproponu l-implimentazzjoni permezz ta’ ġestjoni
indiretta, permezz ta’ entità elenkata fir-Regolament Finanzjarju u
f’konformità mar-Regoli ta’ Implimentazzjoni msemmija fl-Artikolu 12(2).
2.
Il-Kummissjoni għandha tissodisfa lilha
nnifisha fuq il-bażi ta’ informazzjoni disponibbli li l-Istat Membru
f’każ ta’ ġestjoni kondiviża, jew il-pajjiż imsieħeb
jew l-organizzazzjoni internazzjonali fil-każ ta’ ġestjoni indiretta,
ikunu stabbilixxew u joperaw sistemi ta’ ġestjoni u kontroll li jkunu
konformi mar-Regolament Finanzjarju, dan ir-Regolament, u r-regoli ta’
implimentazzjoni tiegħu msemmija fl-Artikolu 12(2).
L-Istati Membri, il-pajjiżi msieħba u
l-organizzazzjonijiet internazzjonali kkonċernati għandhom
jiżguraw il-funzjonament effettiv tas-sistema ta’ ġestjoni u kontroll
tagħhom, il-legalità u r-regolarità tat-tranżazzjonijiet sottostanti
u r-rispett tal-prinċipju ta’ ġestjoni finanzjarja soda. Huma
għandhom ikunu responsabbli għall-ġestjoni u l-kontroll
tal-programmi.
Il-Kummissjoni tista’ titlob lill-Istat Membru jew
il-pajjiż imsieħeb jew l-organizzazzjoni internazzjonali
konċernati sabiex jeżaminaw ilment imressaq lill-Kummissjoni dwar
l-għażla jew l-implimentazzjoni tal-operazzjonijiet
appoġġjati taħt dan it-Titolu jew il-funzjonament tas-sistema
ta’ ġestjoni u kontroll.
3.
Sabiex jippermettu lill-programmi operattivi
konġunti biex jippreparaw b’mod xieraq għall-implimentazzjoni,
in-nefqa mġarrba wara l-preżentazzjoni tal-programmi operattivi
konġunti lill-Kummissjoni għandha tkun eliġibbli l-iktar kmieni
mill-1 ta’ Jannar 2014.
4.
Fejn l-eleġibiltà hija ristretta skont
l-Artikolu 8(7) tar-Regolament ta’ Implimentazzjoni Komuni, l-entità
msemmija fil-paragrafu 1, li tista’ tagmel sejħiet għal proposti
u offerti, hija intitolata f’dan il-każ biex taċċetta bħala
eliġibbli offerenti, applikanti u kandidati minn pajjiżi mhux
eliġibbli, jew oġġetti minn oriġini mhux eliġibbli,
skont l-Artikolu 9(3) tar-Regolament ta’ Implimentazzjoni Komuni.
Artikolu 12
Ir-regoli ta’ implimentazzjoni għall-Kooperazzjoni Transkonfinali
1.
Ir-regoli ta’ implimentazzjoni li jistabbilixxu
dispożizzjonijiet speċifiċi għall-implimentatazzjoni ta’
dan it-Titolu għandhom jiġu adottati permezz ta’ att delegat skont
l-Artikolu 14.
2.
Kwistjonijiet koperti
mir-regoli ta’ implimentazzjoni għandhom jinkludu dispożizzjonijiet
dwar:
(a)
ir-rata u l-metodi ta’ kofinanzjament;
(b)
il-preparazzjoni, il-modifika u l-għeluq ta’
programmi operattivi konġunti;
(c)
ir-rwol u l-funzjoni tal-istrutturi tal-programm:
Il-Kumitat Konġunt ta’ Monitoraġġ, l-Awtorità ta’ Ġestjoni
u s-Segretarjat Tekniku Konġunt tagħha, Kumitati Konġunti
tal-Għażla, inklużi kumitati permanenti tagħhom,
l-identifikazzjoni effettiva, il-kontabbiltà u r-responsabbiltà,
id-deskrizzjoni tas-Sistemi tal-Ġestjoni u l-Kontroll, u l-kundizzjonijiet
dwar il-ġestjoni teknika u finanzjarja tal-appoġġ tal-Unjoni,
inklużi l-eliġibbiltà tan-nefqa;
(d)
il-proċeduri ta’ rkupru;
il-monitoraġġ u l-evalwazzjoni;
(e)
l-attivitajiet ta’ viżibbiltà u informazzjoni;
(f)
il-ġestjoni kondiviża u indiretta kif
imsemmi fl-Artikolu 6(2) tar-Regolament ta’ Implimentazzjoni Komuni.

Titolu IV. ID-DISPOŻIZZJONIJIET
FINALI
Artikolu 13
L-aġġornament tal-Anness
Il-lista ta’ pajjiżi benefiċjarji
fl-Anness għal dan ir-Regolament tista’ tiġi aġġornata wara
deċiżjonijiet politiċi magħmula mill-Kunsill dwar l-ambitu
tal-politika tal-Viċinat. Modifika tal-Anness għandha tiġi
adotta permezz ta’ att delegat f’konformità mal-Artikolu 14.
Artikolu 14
Exerċitar tad-delega
1.
Id-delegazzjoni tas-setgħat imsemmija
fl-Artikolu 12 u 13 għandha tingħata għall-perjodu ta’
validità ta’ dan ir-Regolament.
2.
Id-delegazzjoni tas-setgħat tista’ tiġi
revokata fi kwalunkwe mument mill-Parlament Ewropew jew mill-Kunsill.
Deċiżjoni ta’ revoka għandha ttemm id-delega tas-setgħat
speċifikata f’dik id-deċiżjoni. Hija għandha tidħol
fis-seħħ l-għada tal-pubblikazzjoni tad-deċiżjoni
f’Il-Ġurnal Uffiċjali tal-Unjoni Ewropea jew f’data aktar tard
speċifikata fiha. Hija ma għandha taffettwa l-validità tal-ebda att
iddelegat li diġà jkun fis-seħħ.
3.
Hekk kif tadotta att iddelegat, il-Kummissjoni
għandha tinnotifika dan fl-istess ħin lill-Parlament Ewropew u
lill-Kunsill.
4.
Att delegat adottat għandu jidħol
fis-seħħ biss jekk ma ssir ebda oġġezzjoni mill-Parlament
Ewropew jew mill-Kunsill fi żmien xahrejn (2) tan-notifika ta’ dak l-att
lill-Parlament Ewropew u lill-Kunsill jew jekk, qabel l-iskadenza ta’ dak
il-perjodu, kemm il-Parlament Ewropew kif ukoll il-Kunsill ikunu informaw
lill-Kummissjoni li mhux se joġġezzjonaw. Dak il-perjodu għandu
jiġi estiż b’xahrejn (2) fuq l-inizjattiva tal-Parlament Ewropew jew
tal-Kunsill.
Artikolu 15
Il-kumitat
Il-Kummissjoni għandha tkun assistita
mill-Kumitat tal-Istrumenti Ewropew ta’ Viċinat. Dak il-kumitat
għandu jkun kumitat skont it-tifsira tar-Regolament (UE)
Nru 182/2011.
Artikolu 16
Il-parteċipazzjoni ta’ pajjiż terz mhux elenkat fl-Anness
1.
F’ċirkostanzi debitament ġustifikati u
sabiex tiġi żgurata l-koerenza u l-effikaċja tal-finanzjament
tal-Unjoni jew biex titrawwem kooperazzjoni reġjonali u
transreġjonali, il-Kummissjoni tista’ tiddeċiedi li testendi
l-eliġibbiltà ta’ azzjonijiet għall-pajjiżi, it-territorji u
r-reġjuni li kieku ma kinux ikunu eliġibbli għall-finanzjament.
Minkejja d-dispożizzjonijiet tal-Artikolu 8(1) tar-Regolament ta’
Implimentazzjoni Komuni, persuni fiżiċi u legali minn pajjiżi,
territorji u reġjuni kkonċernati jistgħu jipparteċipaw
fil-proċeduri li jimplimentaw tali azzjonijiet.
2.
Jistgħu jsiru dispożizzjonijiet għal
din il-possibbiltà fid-dokumenti tal-ipprogrammar msemmija fl-Artikolu 7.
Artikolu 17
Is-sospensjoni
tal-appoġġ tal-Unjoni
Mingħajr preġudizzju
għad-dispożizzjonijiet dwar is-sospensjoni ta’ għajnuna fi
ftehimiet ta’ sħubija u kooperazzjoni u ftehimiet ta’ assoċjazzjoni
ma’ pajjiżi u reġjuni msieħba, fejn pajjiż imsieħeb
jonqos milli josserva l-prinċipji tad-demokrazija, l-istat tad-dritt u
r-rispett għad-drittijiet tal-bniedem u l-libertajiet fundamentali,
l-Unjoni għandha tistieden lill-pajjiż ikkonċernat għal
konsultazzjonijiet sabiex tinstab soluzzjoni aċċettabbli
għaż-żewġ partijiet, ħlief f’każi ta’
urġenza speċjali. Fejn il-konsultazzjoni mal-pajjiż
ikkonċernat ma twassalx għal soluzzjoni aċċettabbli
għaż-żewġ partijiet, jew jekk il-konsultazzjonijiet ikunu
rrifjutati jew fil-każ ta’ urġenza speċjali, il-Kunsill jista’
jieħu miżuri xierqa skont l-Artikolu 215(1) tat-Trattat dwar
il-Funzjonament tal-Unjoni Ewropea, li jistgħu jinkludu s-sospensjoni
sħiħa jew parzjali tal-appoġġ mill-Unjoni.
Artikolu 18
L-ammont ta’ referenza finanzjarja
1.
Il-pakkett finanzjarju disponibbli
għall-implimentazzjoni ta’ dan ir-Regolament għall-perjodu ta’ bejn
l-2014 sal-2020 għandu jkun EUR 18 182 300 000
(prezzijiet attwali). Sa 5% tal-pakkett finanzjarju għandu jkun allokat
lill-programmi ta’ Kooperazzjoni Transkonfinali msemmijin
fl-Artikolu 6(1) (c).
2.
L-approprjazzjonijiet annwali għandhom
jiġu awtorizzati mill-awtorità tal-baġit fil-limiti tal-qafas
finanzjarju.
3.
Kif imsemmi fl-Artikolu 13,
il-paragrafu 2 tar-Regolament "Erasmus għal kulħadd",
sabiex tkun promossa d-dimensjoni internazzjonali tal-edukazzjoni ogħla,
ammont indikattiv ta’ EUR 1 812 100 000 mill-istrumenti
esterni differenti (l-Istrument tal-Kooperazzjoni għall-Iżvilupp,
l-Istrument Ewropew ta’ Viċinat, l-Istrument għall-Assistenza ta’
Qabel l-Adeżjoni, l-Istrument ta’ Sħubija u l-Fond Ewropew
għall-Iżvilupp), ser ikunu allokati għall-azzjonijiet ta’
mobbiltà fit-tagħlim lil jew minn pajjiżi mhux tal-UE u
għad-djalogu ta’ kooperazzjoni u politika ma’
awtoritajiet/istituzzjonijiet/organizzazzjonijiet minn dawn il-pajjiżi.
Id-dispożizzjonijiet tar-Regolament "Erasmus għal
kulħadd" se japplikaw għall-użu ta’ dawk il-fondi.
Il-finanzjament se jsir disponibbli permezz ta’ 2 allokazzjonijiet
multiannwali li jkopru biss l-ewwel 4 snin u t-3 snin li jifdal rispettivament.
Dan il-finanzjament se jkun rifless fl-ipprogrammar indikattiv multiannwali ta’
dawn l-istrumenti, skont il-ħtiġijiet u l-prijoritajiet identifikati
tal-pajjiżi kkonċernati. L-allokazzjonijiet jistgħu jiġu
riveduti f’każ ta’ ċirkustanzi imprevisti jew tibdiliet politiċi
importanti konformi mal-prijoritajiet esterni tal-UE.
Artikolu 19
Is-Servizz Ewropew għall-Azzjoni Esterna
L-applikazzjoni ta’ dan ir-Regolament
għandha ssir f’konformità mad-Deċiżjoni tal-Kunsill (UE)
Nru 2010/427/UE, li tistabbilixxi l-organizzazzjoni u l-funzjonament
tas-Servizz Ewropew għall-Azzjoni Esterna.
Artikolu 20
Id-dħul fis-seħħ
Dan ir-Regolament għandu jidħol
fis-seħħ fit-tielet jum wara l-pubblikazzjoni tiegħu
f’Il-Ġurnal Uffiċjali tal-Unjoni Ewropea. Għandu japplika
mill-1 ta’ Jannar 2014.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
ANNESS
Il-pajjiżi msieħba msemmija
fl-Artikolu 1
L-Alġerija
L-Armenja
L-Azerbajġan
Il-Bjelorussja
L-Eġittu
Il-Ġeorġja
L-Iżrael
Il-Ġordan
Il-Libanu
Il-Libja
Ir-Repubblika tal-Moldova
Il-Marokk
It-territorju Palestinjan okkupat (tPo)
Is-Sirja
It-Tuniżija
l-Ukrajna
ID-DIKJARAZZJONI FINANZJARJA
LEĠIŻLATTIVA
GĦALL-ISTRUMENT EWROPEW TA’ VIĊINAT
1.           IL-QAFAS TAL-PROPOSTA/INIZJATTIVA
              1.1.    It-titolu tal-proposta/inizjattiva
              1.2.    Il-qasam/l-oqsma
politiku/iċi kkonċernati fl-istruttura ABM/ABB
              1.3.    In-natura
tal-proposta/inizjattiva
              1.4.    L-objettiv/i

              1.5.    Ir-raġunijiet
għall-proposta/inizjattiva
              1.6.    Tul
ta' żmien u impatt finanzjarju
              1.7.    Il-metodu/i
tal-ġestjoni previst/i
2.           MIŻURI TA’ ĠESTJONI
              2.1.    Regoli
dwar il-monitoraġġ u r-rappurtar
              2.2.    Sistema
ta’ ġestjoni u kontroll
              2.3.    Miżuri
għall-prevenzjoni tal-frodi u irregolaritajiet
              2.4.    Stima
tal-ispejjeż u l-benefiċċji tal-kontrolli
3.           L-ISTIMA TAL-IMPATT FINANZJARJU
TAL-PROPOSTA/INIZJATTIVA
              3.1.    L-intestatura/i
tal-qafas finanzjarju multiannwali u l-linja/i baġitarja tan-nefqa
affettwata/i
              3.2.    L-istima
tal-impatt fuq in-nefqa
              3.2.1. Sommarju tal-istima tal-impatt fuq in-nefqa
              3.2.2. L-istima
tal-impatt fuq l-approprjazzjonijiet operattivi
              3.2.3. Impatt
stmat fuq approprjazzjonijiet ta’ natura amministrattiva
              3.2.4. Il-kompatibbiltà
mal-qafas finanzjarju multiannwali attwali
3.2.5. Il-parteċipazzjoni ta’ partijiet terzi
fil-finanzjament
              3.3.    L-istima
tal-impatt fuq id-dħul
ID-DIKJARAZZJONI FINANZJARJA
LEĠIŻLATTIVA GĦALL-PROPOSTI
1.           IL-QAFAS TAL-PROPOSTA/INIZJATTIVA
1.1         It-titolu
tal-proposta/inizjattiva
 Proposta għal Regolament tal-Parlament Ewropew u tal-Kunsill (KE) Nru XXX li tistabbilixxi Strument Ewropew ta’ Viċinati (ENI);
1.2.        Il-qasam/l-oqsma
politiku/iċi kkonċernati fl-istruttura ABM/ABB[19]
Titolu 19:
Ir-Relazzjonijiet Esterni
Attività 19 08
: L-Istrument tal-Politika Ewropea tal-Viċinat u r-relazzjonijiet
mar-Russja
It-titolu ta’ dan il-kapitolu
tal-baġit 19 08 jikkorrispondi għall-istruttura attwali
tal-istrumenti finanzjarji 2007-2013. Hu propost li tinżamm l-istess
attività 19 08 iżda li jkun immodifikat it-titolu ta’ dan
il-kapitolu għall-perijodu 2014-2020 kif ġej:
19 08 : L-Istrument
Ewropew ta’ Viċinat
1.3.        In-natura tal-proposta/inizjattiva

X Il-proposta/inizjattiva tirrigwarda azzjoni
ġdida
¨ Il-proposta/inizjattiva
tirrigwarda azzjoni ġdida wara proġett pilota/azzjoni preparatorja[20]
¨Il-proposta/inizjattiva hija relatata mal-estenzjoni ta’
azzjoni eżistenti
¨ Il-proposta/inizjattiva
hija relatata ma’ azzjoni ridiretta lejn azzjoni ġdida
1.4.        L-objettivi
1.4.1.     Il-Kummissjoni għan
strateġiku multiannwali (i) fil-mira tal-proposta / inizjattiva
L-Ewropa fid-Dinja: nagħmlu l-preżenza
tagħna tinħass fix-xena globali
1.4.2.     L-objettiv(i)
speċifiku/ċi u l-attività(jiet) tal-ABM/ABB konċernati
Il-Politika
Ewropea tal-Viċinat timmira li tistabbilixxi żona ta’ prosperità u
ta’ viċinanza tajba fuq il-fruntieri tal-UE, notevolment permezz ta’
assoċjazzjoni politika mtejba, tal-integrazzjoni ekonomika u kooperazzjoni
mill-qrib f’numru ta’ setturi. Fil-perjodu 2014-2020 dawn l-objettivi ser
ikomplu jkunu appoġġjati mill-UE permezz ta’ għodda finanzjarja
ddedikata, l-Istrument Ewropew ta’ Viċinat (ENI) li se jissostitwixxi
l-Istrument Ewropew ta’ Viċinat u Sħubija stabbilit fl-2006. L-ENI se
jipprovdi l-parti l-kbira tal-finanzjament mill-baġit tal-UE
għall-imsieħba.
L-Appoġġ
Komunitarju taħt dan ir-Regolament għandu jippromwovi kooperazzjoni
politika akbar u mtejba u l-integrazzjoni ekonomika progressiva bejn l-Unjoni
Ewropea u l-pajjiżi msieħba u, b’mod partikolari, l-implimentazzjoni
ta’ ftehimiet ta’ sħubija u kooperazzjoni, ftehimiet ta’
assoċjazzjoni jew ta’ ftehimiet oħrajn eżistenti u futuri, kif ukoll
Pjanijiet ta’ Azzjoni miftiehma b’mod konġunt.
L-appoġġ
tal-Unjoni għandu jimmira b’mod partikolari sabiex:
a) issir
promozzjoni tad-drittijiet tal-bniedem u l-libertajiet fundamentali, l-istat
tad-dritt, il-prinċipji tal-ugwaljanza, l-istabbiliment ta’ demokrazija
profonda u sostenibbli, il-promozzjoni ta’ governanza tajba u l-iżvilupp
ta’ soċjetà ċivili b’saħħitha inklużi l-imsieħba
soċjali;
b) tinkiseb
l-integrazzjoni progressiva fis-suq intern tal-Unjoni u l-kooperazzjoni
settorjali u transsettorjali mtejba, inkluż permezz tal-approssimazzjoni
leġiżlattiva u l-konverġenza regolatorja lejn standards
tal-Unjoni u oħrajn internazzjonali rilevanti, bini ta’ istituzzjonijiet u
investimenti relatati, notevolment fl-interkonnessjonijiet;
c)
jinħolqu l-kundizzjonijiet għal mobbiltà tan-nies ġestita tajjeb
u għal kuntatti interpersonali fuq livelli differenti;
d) jinkiseb
żvilupp sostenibbli u inklussiv fl-aspetti kollha, it-tnaqqis tal-faqar,
il-ħolqien tax-xogħol, inkluż permezz tal-iżvilupp
tas-settur privat; il-promozzjoni ta’ koeżjoni ekonomika, soċjali u
territorjali interna, l-iżvilupp rurali, l-azzjoni klimatika u
r-reżiljenza għad-diżastri;
e) isir
appoġġ għall-ħolqien tal-fiduċja u miżuri
oħrajn li jikkontribwixxu għas-sigurtà u l-prevenzjoni u s-soluzzjoni
tal-kunflitti;
f) issir
kollaborazzjoni subreġjonali, reġjonali u fil-Viċinat kif ukoll
il-Kooperazzjoni Transkonfinali.
L-appoġġ
tal-Unjoni jista’ jintuża wkoll f’żoni oħra meta dan ikun
konsistenti mal-objettivi ġenerali tal-Politika Ewropea tal-Viċinat.
L-attività/jiet
ABM/ABB kkonċernata/i
L-attività 19.08
trid tiġi ntitolata mill-ġdid kif ġej: L-Istrument Ewropew ta’
Viċinat
1.4.3.     Riżultat(i) u impatt
mistenni
Speċifika
l-effetti li l-proposta/inizjattiva għandu jkollhom fuq
il-benefiċjarji/gruppi fil-mira.
Il-kuntest
L-Artikolu 8
tat-Trattat tal-Unjoni Ewropea u tal-viżjoni tal-PEV ġdida għal
Viċinat eqreb, demokratiku, żviluppat u stabbli, fejn kull
pajjiż imsieħeb igawdi l-benefiċċji ta’ approċċ
imfassal u differenzjat, isejħu għall-adattament tal-Istrument
finanzjarju futur għall-Viċinat maż-żieda fil-livell ta’
ambizzjoni tal-PEV imġedda. L-aktar minħabba l-fatt li
l-implimentazzjoni ta’ tali viżjoni se ġġib sfidi kbra
għall-imsieħba li jridu jagħmlu riformi diffiċli li
jinvolvu ħafna spejjeż qabel ma l-benefiċċji jibdew
verament jidhru.
L-ENI futur
għandu jimmira notevolment biex jintlaħqu l-għanijiet ewlenin
tal-viżjoni l-ġdida tal-PEV u jiġu indirizzati l-problemi u
l-isfidi speċifiċi identifikati fil-passat.
Il-Komunikazzjoni
"Risposti ġodda għal Viċinat fi trasformazzjoni”
tistabbilixxi t-toroq lejn l-Ewropa tal-Lvant u l-Kawkasu tan-Nofsinhar permezz
tat-tkomplija tal-implimentazzjoni tas-Sħubija tal-Lvant u lejn
in-Nofsinhar tal-Mediterran, fil-kuntest il-ġdid tal-“Isħubija
għad-Demokrazija u l-Prosperità Kondiviża”.
Bl-offerta ta’
“Sħubija għad-Demokrazija u l-Prosperità Kondiviża”, b’mod
partikolari, l-UE trid li tappoġġja t-trasformazzjoni demokratika li
bdiet fl-Eġittu u fit-Tuneżija u li tista’ testendi lejn pajjiżi
oħra tan-Nofsinhar tal-Mediterran.
Ir-Reviżjoni
Strateġika tal-Politika Ewropea tal-Viċinat (PEV) li saret is-sena
l-oħra identifikat oqsma fejn il-politika tista’ tiġi
msaħħa b’mod konsiderevoli. Il-proċessi ta’ tranżizzjoni
fin-Nofsinhar tal-Mediterran u l-aspirazzjonijiet qawwija li l-popli ta’ dawn
il-pajjiżi wrew għal bidla politika u ekonomika jagħmlu
l-appoġġ tal-UE element aktar kruċjali milli kien fil-passat, u
jindikaw oqsma fejn l-UE u l-pajjiżi msieħba jistgħu u
għandhom jagħtu kontribut akbar. Bl-istess mod, l-UE għadha
impenjata li tappoġġja għat-tul il-proċessi ta’
demokratizzazzjoni u ta’ riforma fil-Viċinat kollu tagħna, sew lejn
il-Lvant kif ukoll lejn in-Nofsinhar.
1.4.4.   Indikaturi
tar-riżultati u l-impatt
Speċifika
l-indikaturi għall-monitoraġġ tal-implimentazzjoni tal-proposta/inizjattiva.
Dan
ir-Regolament jistabbilixxi l-elementi essenzjali u l-bażi
għall-intervent mill-UE. L-azzjonijiet preċiżi huma ddefiniti
permezz tal-ipprogrammar multiannwali u l-programmi ta’ azzjoni annwali li
jispjegaw fid-dettall l-attivitajiet li għandhom jiġu mwettqa
mill-UE, inkluż ir-riżultati u l-impatt mistennija fil-mira
tal-azzjonijiet inkwistjoni. L-indikaturi dettaljati
għall-monitoraġġ tal-implimentazzjoni se jkun stabbiliti f’dak
il-mument, biex jitkejjel b’mod preċiż il-progress lejn l-objettivi
tal-politika, filwaqt li jittieħed kont tal-partikolaritajiet tal-azzjoni
kkonċernata. Dawn se jkunu bbażati fuq ir-Rapport tal-Progress
Annwali dwar l-implimentazzjoni tal-Pjanijiet ta’ Azzjoni tal-PEV, fuq dejta
statistika, u/jew evalwazzjoni minn korpi indipendenti meta jkunu disponibbli,
kif ġej:
a.         Iż-żieda
tal-konformità mal-Istandards Demokratiċi u tad-Drittijiet tal-Bniedem se
titkejjel permezz tad-dejta u l-istatistika pprovduti mill-NGOs, in-NU u
l-korpi reġjonali dwar: il-libertà tal-assoċjazzjoni, l-espressjoni u
l-assemblea, il-libertà tal-istampa u tal-midja; elezzjonijiet demokratiċi
u kredibbli, sorveljati kif jixraq; il-livell ta’ korruzzjoni; ġudikatura
aktar indipendenti u aktar effiċjenti; aktar sorveljanza demokratika
fis-settur tas-sigurtà. Huwa mfakkar li l-ebda indikaturi uffiċjali ma
huma disponibbli fir-rigward tal-kwistjonijiet tad-Drittijiet tal-Bniedem.
Madankollu, “klassifikazzjonijiet” prodotti minn numru ta’ organizzazzjonijiet
jikkontribwixxu biex jipprovdu bażi utli ta’ valutazzjoni tas-sitwazzjoni,
fejn ġeneralment il-klassifikazzjonijiet ogħla (sena fuq sena)
jiġu assoċjati mal-progress f’qasam speċifiku;
b.         Iż-żieda
tal-integrazzjoni fis-suq intern tal-UE ser titkejjel, fost oħrajn,
permezz tal-varjazzjoni fil-flussi tal-kummerċ f’relazzjoni mad-dejta
tal-linja ta’ referenza fis-sena n=0 (ċifri tal-Eurostat); permezz
tal-progress tal-approssimazzjoni regolatorja lejn in-normi u l-istandards
tal-UE kif imkejla f’relazzjoni mad-dejta tal-linja ta’ referenza disponibbli
fis-sena “n=0” u, b’mod globali ħafna, permezz tan-numru ta’ pajjiżi
li jkunu stabbilixxew DCFTA;
c          It-titjib
tal-mobbiltà marbuta mat-titjib tal-ġestjoni tal-fruntieri u
l-migrazzjoni, il-progress lejn l-istabbiliment ta’ Sħubiji ta’ Mobbiltà,
ftehimiet dwar l-iffaċilitar u l-liberalizzazzjoni tal-viża se
jitkejlu permezz tal-istatistika disponibbli (l-Eurostat u/jew istituzzjonijiet
affidabbli oħrajn), kejl tal-flussi tat-turiżmu, tal-flussi
migratorji, il-flussi akkademiċi/tal-istudenti fis-sena “n” f’paragun
mad-dejta tal-linja ta’ referenza fis-sena “n=0”;
d.         It-tnaqqis
tad-differenzi ekonomiċi interni; Iż-żieda tal-impjiegi;
L-iżvilupp tal-SMEs: il-politiki, il-leġiżlazzjoni; It-titjib
fl-edukazzjoni vokazzjonali u t-taħriġ; Il-livell ta’ ġid tal-komunitajiet
tal-biedja u ż-Żieda fis-sigurtà tal-ikel, se jitkejlu permezz
tad-dejta mill-Eurostat, l-OECD, il-WB, il-UNDP u l-istatistika uffiċjali.
Dawn se jinkludu dejta aġġornata perjodikament tal-impjiegi (numri,
setturi, età, sess), numri tal-SMEs (ħolqien/għeluq ta’ SMEs), numri
tal-edukazzjoni, it-tqassim tal-ġid, f’paragun mad-dejta tal-linja ta’
referenza fis-sena “n=0”. Se tingħata attenzjoni partikulari, f’dan
il-kuntest, għall-kejl tal-koeffiċjent ta’ GINI (biex ikun evalwat
it-tnaqqis jew iż-żieda tad-differenzi tad-dħul);
e.         It-tkabbir
tal-ħolqien ta’ fiduċja f’żoni ta’ kunflitt; il-progress
fir-riżoluzzjoni ta’ kunflitti eżistenti se jkun evalwat permezz
tal-elementi ipprovduti fir-Rapporti ta’ Progress;
f.          Iż-żieda
tal-kooperazzjoni fost il-pajjiżi msieħba tul ir-reġjuni
tal-fruntieri, it-titjib tad-djalogu reġjonali, in-numru ta’ reazzjonijiet
kooperattivi lejn l-isfidi reġjonali f’oqsma differenti, in-numru ta’
pożizzjonijiet komuni u attivitajiet konġunti; l-iżvilupp
soċjali u ekonomiku taż-żoni fil-fruntieri.
1.5.        Ir-raġunijiet
għall-proposta/inizjattiva
1.5.1.     Ir-raġunijiet
għall-proposta/inizjattiva
Il-Viżjoni
ta’ Politika u l-Objettivi fuq terminu ta’ żmien medju
Il-viżjoni
għat-tul li fuqha hija bbażata l-PEV hija Viċinat li fih kull
pajjiż imsieħeb jiżviluppa r-rabtiet tiegħu mal-UE safejn
jaslu l-aspirazzjonijiet, il-ħtiġijiet u l-kapaċitajiet
tiegħu. Politikament dan jinkludi offerta għal kooperazzjoni aktar
mill-qrib mal-UE, inkluż aktar inizjattivi konġunti f’fora
internazzjonali dwar kwistjonijiet globali ta’ interess komuni. Ekonomikament
l-UE hija miftuħa wkoll għal integrazzjoni ekonomika aktar mill-qrib,
li twassal għal integrazzjoni ekonomika progressiva fis-suq intern tal-UE.
L-UE tappoġġja wkoll l-aċċelerazzjoni ta’ tkabbir
inklużiv u sostenibbli tal-ġirien tagħha, li għandu
jgħinhom biex isiru aktar kompetittivi, aktar effiċjenti fl-użu
tal-enerġija, joħolqu impjiegi deċenti u jilħqu
l-Għanijiet ta’ Żvilupp tal-Millenju u jimplimentaw strateġija
ta’ żvilupp b’livell baxx ta’ karbonju sabiex jagħtu s-sehem
tagħhom fil-ġlieda kontra l-bidla fil-klima. L-UE għandha
timmobilizza l-firxa sħiħa tal-politiki tagħha skont
il-ħtiġijiet u l-interessi reċiproki u skont l-impenji ta’ kull
pajjiż għar-riforma u d-demokratizazzjoni.
L-għan
huwa żieda fl-impenn reċiproku lejn il-ġid politiku u ekonomiku
taċ-ċittadini tagħna – sew tal-Ewropa kif ukoll tal-pajjiżi
ġirien – bħala l-aħjar garanzija tal-istabbiltà u l-prosperità
komuni tagħna. Tali viżjoni mhix mingħajr sfidi.
Għall-pajjiżi msieħba, ir-riformi meħtieġa jinvolvu
spejjeż u sforzi sostanzjali qabel ma wieħed ikun jista’ jgawdi
mill-benefiċċji. Fuq in-naħa tal-UE, huwa importanti li
wieħed ma jipperikolax it-tmexxija bla skossi tas-suq intern u li
jiġi żgurat li l-mobbiltà sseħħ f’ambjent sikur.
Fis-snin li
ġejjin, il-pajjiżi msieħba li jkunu qed jieħdu passi
deċiżivi lejn riformi politiċi u ekonomiċi jistgħu
jistennew li jikkonkludu Ftehim ta’ Assoċjazzjoni skont
is-Sħubija tal-Lvant (fil-Lvant) jew inkella jidħlu fi Sħubija
għad-Demorazija u l-Prosperità Kondiviża (fin-Nofsinhar). Dan se
jkun akkumpanjat minn mobbiltà u kuntatti interpersonali mtejba
(pereżempju fost affarijiet oħra permezz tal-possibbiltà li jiġu
stabbiliti sħubijijiet għall-mobbiltà), integrazzjoni ekononika permezz
ta’ kooperazzjoni industrijali, żvilupp tal-SMEs, Investiment Barrani
Dirett u aktar relazzjoni kummerċjali mal-UE (pereżempju permezz
tal-istabbiliment ta’ Żoni ta’ Kummerċ Ħieles Profondi u
Komprensivi u l-konklużjoni ta’ ftehimiet oħra, pereżempju fl-agrikoltura,
is-servizzi u l-istabbiliment, jew Ftehimiet dwar l-Evalwazzjoni tal-Konformità
u l-Aċċettazzjoni ta’ prodotti Industrijali għal setturi ta’
prijorità), integrazzjoni settorjali aktar profonda (pereżempju permezz
tal-integrazzjoni f’suq tal-enerġija pan-Ewropew, il-parteċipazzjoni
fi swieq internazzjonali tal-karbonju inkluż il-passi preparatorji biex
jidħlu fis-sistema tal-UE ta’ Skambju ta’ Kwoti tal-Emissjonijiet u
l-parteċipazzjoni fi programmi u aġenziji tal-UE skont
il-possibbiltajiet ta’ ftuħ mogħtija f’kull programm u bil-linji
gwida ġenerali li jirrigwardjaw il-parteċipazzjoni f’Aġenziji
tal-UE).
Bl-offerta ta’
Sħubija għad-Demokrazija u l-Prosperità Kondiviża[21], b’mod partikolari, l-UE
tfittex li tappoġġja t-trasformazzjoni demokratika li bdiet
fl-Eġittu u fit-Tuneżija u li tista’ tiġi estiża lejn
pajjiżi oħra. Sabiex ikomplu għaddejjin b’determinazzjoni
fil-proċess ta’ trasformazzjoni demokratika dawn il-pajjiżi
jinħtieġu l-appoġġ biex jirriformaw l-istituzzjonijiet
tagħhom u jerġgħu jimbarkaw fuq it-triq tat-tkabbir ekonomiku.
Il-popolazzjoni tagħhom trid tara wkoll li l-UE hi lesta biex tgħin
f’dan il-perjodu ta’ trasformazzjoni diffiċli u ta’ sfida.
L-ENI
għandu jkun aktar u aktar misjuq mil-linji ta’ politika u jkun jipprovdi
għal differenzjazzjoni miżjuda, aktar flessibbiltà, kundizzjonalità
aktar stretta u inċentivi għal dawk li jagħmlu l-aħjar, li
jkun jirrifletti l-ambizzjoni ta’ kull sħubija (pereżempju negozjati
ta’ DCFTA). L-assistenza tal-UE tista’ wkoll tiġi implimentata dejjem
aktar billi tiġi devoluta lejn pajjiżi msieħba, sakemm ir-regoli
finazjarji tal-Unjoni jkunu rispettati u l-interessi finanzjarji tal-UE jkunu
mħarsa.
Il-finanzjament
Il-livell ta’
finanzjament tal-ENI l-ġdid jirrifletti l-ambizzjonijiet tal-PEV riveduta.
Għalhekk, huwa propost li l-ammont ta’
EUR 18 182 300 000, fi prezzijiet attwali, jkun allokat
għall-ENI mill-2014 sal-2020.
Id-differenzjazzjoni
Il-livell
tal-appoġġ tal-UE se jiddependi fuq il-progress fil-bini u
l-konsolidazzjoni tad-demokrazija u r-rispett għall-istat tad-dritt kif
ukoll fuq il-progress tar-riformi. Aktar ma pajjiż iħaffef il-pass
tal-progress fir-riformi interni tiegħu, aktar jirċievi sostenn
mill-UE. Dan l-appoġġ imtejjeb għandu jseħħ f’diversi
forom, inkluż żieda fl-iffinanzjar għall-iżvilupp
soċjali u ekonomiku, programmi akbar għall-bini tal-istituzzjonijiet,
aċċess akbar għas-suq, aktar iffinanzjar mill-BEI bħala
sostenn għall-investimenti; kif ukoll aktar faċilità għall-mobbiltà.
Dawn l-impenji preferenzjali se jitfasslu skont il-ħtiġijiet ta’ kull
pajjiż u skont il-kuntest reġjonali. Dawn se jagħrfu li riforma
sostanzjali ġġib magħha spejjeż sinifikanti minn qabel.
Għal dawk il-pajjiżi fejn ma tkun seħħet l-ebda riforma,
l-UE terġa’ tikkunsidra l-finanzjament, jew inkella anki tnaqqsu.
1.5.2.     Il-valur miżjud
tal-involviment tal-UE
Il-proposta
għandha tkun ikkunsidrata fil-kuntest ġenerali tal-Politika Ewropea
tal-Viċinat imġedda li toffri lill-pajjiżi msieħba
kooperazzjoni politika aktar fil-qrib u integrazzjoni ekonomika aktar profonda,
f’konformità mal-Artikolu 8 tat-Trattat ta’ Lisbona. Din tibbaża fuq
l-iskambju mal-ġirien tagħna tal-esperjenzi dwar l-integrazzjoni
Ewropea u li jkunu progressivament involuti fil-politiki tal-UE.
Fil-pajjiżi
tal-Viċinat fejn l-allinjament mar-regoli u l-istandards tal-UE hu
wieħed mill-objettivi ta’ politika ewlenin, l-UE hi fl-aħjar
pożizzjoni biex tipprovdi l-assistenza. Ċertu appoġġ
speċifiku jista’ jkun provdut biss fil-livell tal-UE, pereżempju
għall-promozzjoni tal-integrazzjoni ekonomika progressiva fis-suq intern
tal-UE, l-aċċess għall-ispazju ta’ Schengen jew
il-parteċipazzjoni fil-programmi tal-UE. Għalhekk l-UE hi
l-imsieħeb ta’ gwida għall-kooperazzjoni f’ħafna minn dawn
il-pajjiżi, rwol rikonoxxuti b’mod wiesa’ mill-Istati Membri, l-IFI u
donaturi oħra. L-għajnuna għall-ġirien tal-UE biex
jallinjaw mal-politiki, ir-regoli u l-istandards tal-UE hija mutur ewlieni
għar-riformi fil-pajjiżi msieħba tal-PEV.
1.5.3.     Lezzjonijiet mitgħallma
minn esperjenzi simili fil-passat
Mit-tnedija
tal-ENPI, inħolqu numru ta’ kwistjonijiet relatati direttament jew
indirettament mad-disinn tal-Istrument. Proċess tal-ipprogrammar twil u
allinjament mhux komplut tal-assistenza finanzjarja mal-politika u
l-prijoritajiet speċifikati fil-Pjanijiet ta’ Azzjoni tal-PEV u
d-dokumenti rilevanti oħra, spiss ġew innutati bħala sfidi
ewlenin li għandhom jiġu indirizzati fil-futur. Il-koordinazzjoni u
l-koerenza mal-interventi taħt strumenti oħra huma kwistjonijiet
importanti. Id-dispożizzjonijiet li jippermettu għal attivitajiet
konġunti ma’ msieħba/reġjuni barra l-kamp ta’ applikazzjoni
ġeografiku tal-ENPI kienu strumentali biex jiġu implimentati numru
ta’ attivitajiet u għandhom jinżammu.
L-assistenza
tal-ENPI intużat biex tiġġenera self ta’ ingranaġġ
mill-istituzzjonijiet finanzjarji biex jiffinanzjaw proġetti ta’
investiment tal-infrastruttura u jkun appoġġjat is-settur privat
permezz ta’ self u operazzjonijiet ta’ kapital ta’ riskju. Dan isir mal-Bank
Ewropew tal-Investiment fil-kuntest tal-FEMIP u mal-BEI, il-Bank Ewropew
għar-Rikostruzzjoni u l-Iżvilupp (BERŻ) u istituzzjonijiet
finanzjarji Ewropej oħra fil-kuntest tan-NIF. Il-kooperazzjoni mal-IFIs
għandha tkun imsaħħa iktar permezz tal-użu ta’ għodda
innovattivi, notevolment fil-qasam ta’ garanziji. L-użu ta’ fondi
ċirkolatorji jista’ jgħin biex jissaħħaħ l-impatt ta’
din il-kooperazzjoni.
Il-kwistjonijiet
orizzontali li huma ta’ rilevanza kbira għall-ENPI jinkludu l-flessibbiltà
u l-ħila biex issir reazzjoni għall-kriżijiet u sitwazzjonijiet
mhux previsti. Fil-Viċinat, it-trattament tal-kriżi fit-tul
għadha waħda mill-isfidi ewlenin. Kwalunkwe soluzzjoni fi ħdan
l-ENPI se teħtieġ li tkun koerenti mal-għażliet
politiċi dwar l-Istrument għall-Istabbiltà futur (notevolment il-kamp
ta’ applikazzjoni u l-kobor tiegħu) u r-relazzjoni tiegħu ma’
strumenti ġeografiċi. Il-mekkaniżmi attwali għal
intervenzjonijiet rapidi fil-każ ta’ kriżijiet iffunzjonaw tajjeb u
għandhom jissaħħu aktar.
Għandha
tingħata konsiderazzjoni dwar kif il-monitoraġġ jista’
jissaħħaħ, inkluż fir-rigward tat-tisħiħ
tar-rabta bejn djalogi politiċi u programmi ta’ assistenza (inkluża
l-għajnuna teknika). Barra minn hekk huwa importanti li l-ambizzjoni
tal-politika tkun imqabbla b’għodda xierqa biex din tkun implimentata.
Għandu jkun ikkunsidrat ukoll kif l-assistenza teknika/TAIEX tista’
tiġi żviluppata, possibbilment permezz ta’ estensjoni tal-kamp ta’
applikazzjoni tal-mekkaniżmu biex jinkludi elementi bħal
taħriġ u studji tal-każijiet. Barra minn hekk, il-kooperazzjoni
fil-qasam tal-istatistika għandha titjieb.
Flimkien ma’
objettivi politiċi oħrajn bħal amministrazzjoni pubblika li
tiffunzjona tajjeb u ġudikatura indipendenti li tissalvagwardja
l-infurzabbiltà ta’ kuntratti, politika ta’ kompetizzjoni effetiva toħloq
ambjent ta’ negozju li jiffaċilita t-tkabbir ekonomiku.
Globalment,
il-kooperazzjoni reġjonali uriet il-valur miżjud tagħha
notevolment fit-trawwim ta’ sinerġiji u netwerks reġjonali f’oqsma
kruċjali ta’ interess komuni bħalma huma l-ambjent, il-bidla
fil-klima, l-enerġija, l-iżvilupp sostenibbli, l-iżvilupp
tal-Intrapriżi Żgħar u Medji, il-midja u l-libertà
tal-espressjoni, ir-riċerka, l-ICT u l-mobbiltà
taż-żgħażagħ. Il-kooperazzjoni reġjonali kienet
effettiva ħafna wkoll meta kienet qed titmexxa fuq livell
intrareġjonali (fin-Nofsinhar u fil-Lvant): numru ta’ programmi huma
“ġemellaġġ” (il-protezzjoni ċivili, il-promozzjoni
tal-investimenti privati) b’fokus fuq il-Lvant u n-Nofsinhar. Is-CBC kellha
wkoll rwol importanti, u l-mekkaniżmu tal-impenji maqsuma użati
mal-programmi tas-CBC kien utli.
1.5.4.     Koerenza u sinerġija
possibbli ma’ strumenti rilevanti oħra
Il-politiki/l-istrumenti
esterni
It-Trattat ta’
Lisbona jiddefinixxi qafas istituzzjonali ġdid għall-azzjoni esterna
tal-Unjoni. Dan hu maħsub biex jippromwovi l-koerenza tal-politika tal-UE
u tissaħħaħ il-pożizzjoni tal-UE fix-xena internazzjonali.
L-UE trid tgħammar lilha nnifisha b’strateġija politika fit-tul
għall-azzjoni esterna u b’sett ta’ għodda xieraq li għandhom jaħdmu
għall-objettivi strateġiċi li ġejjin:
Il-promozzjoni
u d-difiża tal-valuri tal-UE lil hinn mill-fruntiera. Permezz tal-Istrument Ewropew ta’ Viċinat l-UE se tippromwovi
proċessi transitorji u demokratiċi u t-tisħiħ
tas-soċjetà ċivili madwar il-fruntieri tagħha;
Proġettar
ta’ politiki tal-UE favur l-aġenda UE 2020 għal tkabbir
intelliġenti, sostenibbli u inklużiv b’użu baxx tal-karbonju. Permezz tal-ENI, l-UE se tappoġġja l-indirizzar tal-isfidi
globali ewlenin u tassisti r-riformi rilevanti li huma ta’ benefiċju kemm
għall-UE kif ukoll għall-pajjiżi msieħba;
Żieda
fl-impatt tal-kooperazzjoni tal-UE għall-iżvilupp, bl-għan ewlieni li jinqered il-faqar. Permezz tal-ENI, l-UE se
tgħin lill-pajjiżi msieħba biex jilħqu l-isfidi
tal-iżvilupp – pereżempju t-tibdil fil-klima - skont
il-ħtiġijiet, il-kapaċitajiet, l-interessi u l-impenji
tagħhom u l-potenzjal għall-impatt. L-ENI se jgħin ukoll biex
titjieb il-koordinazzjoni tal-UE u l-Koerenza tal-Politika
għall-Iżvilupp;
Investiment
għal prosperità, stabbiltà u demokrazija fit-tul fil-Viċinat tal-UE. L-għan li tkun stabbilita żona ta’ stabbiltà, prosperità u
demokrazija hu l-objettiv ewlieni tal-ENI u tal-politika ta’ Viċinat
imġedda. Se tingħata prijorità biex jiġu appoġġjati
l-politiki reġjonali u bilaterali tal-UE, inklużi dawk tematiċi,
fil-Viċinat usa’. Il-proċessi ta’ tranżizzjoni demokratika
fin-Nofsinhar tal-Mediterran u l-effetti possibli tagħhom fir-reġjun
usa’ joħolqu neċessità għal sostenn aħjar
tal-aspirazzjonijiet ta’ dawn is-soċjetajiet għall-valuri u
l-prinċipji demokratiċi u għal distribuzzjoni aktar ġusta
tal-benefiċċji tat-tkabbir, filwaqt li jsegwu l-għanijiet ta’
kooperazzjoni politika akbar u integrazzjoni mal-ġirien, kemm
fin-Nofsinhar kif ukoll fil-Lvant. Dan jinkludi sforz akbar għall-impenn
mal-atturi tas-soċjetà ċivili u l-imsieħba soċjali.
Titjib
tal-prevenzjoni u r-riżoluzzjoni tal-kriżijiet. L-ENI għandu jippermetti għal appoġġ imtejjeb u
aktar flessibbli għall-prevenzjoni u r-riżoluzzjoni
tal-kriżijiet fil-Viċinat.
L-appoġġ
għall-ġirien tal-UE permezz ta’ Strument iddedikat u mmexxi
mill-politika, mogħni b’objettivi u b’riżorsi finanzjarji li
jikkorrispondu mal-ambizzjonijiet tal-PEV imġedda, huwa konformi b’mod
ċar mal-prijoritajiet ewlenin tal-azzjoni esterna tal-UE.
Il-pajjiżi
tal-PEV se jkomplu jibbenefikaw minn strumenti finanzjarji oħra li
jindirizzaw kwistjonijiet speċifiċi ta’ politika (l-isfidi globali,
id-Drittijiet Umani, is-sigurtà Nukleari) jew sitwazzjonijiet ta’ kriżi
(assistenza makrofinanzjarja, l-Istrument għall-istabbiltà, Strumenti
tal-assistenza umanitarja).
Il-politiki
interni
B’konsiderazzjoni
tal-objettiv tal-PEV biex titrawwem integrazzjoni eqreb bejn l-UE u
l-pajjiżi msieħba, id-dispożizzjonijiet għal koordinazzjoni
aħjar tal-politiki interni u esterni tal-UE fil-Viċinat għandhom
jissaħħu, inkluż permezz tal-kooperazzjoni aktar mill-qrib ma’
servizzi tal-Kummissjoni rilevanti waqt l-istadju tal-ipprogrammar u, fejn
xieraq, permezz tal-użu tal-mekkaniżmi li jippermettu l-ġbir ta’
fondi minn intestaturi interni u esterni tal-baġit tal-UE.
Dan jista’
japplika notevolment għal oqsma ta’ kooperazzjoni
bħall-infrastruttura b’dimensjonijiet transkonfinali, b’mod partikolari
n-netwerks tat-trasport u l-enerġija, is-settur tal-ICT[22] u l-industriji f’netwerk
oħra, kif ukoll l-edukazzjoni ogħla u l-qasam tal-ambjent fid-dawl
tal-komponent transkonfinali importanti tagħhom. Żdied
tal-appoġġ mill-ENI għall-bini tal-kapaċitajiet
tar-riċerka u l-innovazzjoni jkun ta’ għajnuna għall-oqsma
l-oħra ta’ kooperazzjoni msemmija hawn fuq kollha u jgħin
lill-pajjiżi msieħba kollha fl-allinjament tagħhom mal-politiki
u l-objettivi tal-UE sabiex jiġu indirizzati l-isfidi globali u
reġjonali.
Għandhom
isiru sinerġiji akbar mal-politiki interni tal-UE u mal-użu relatat
tal-istrumenti finanzjarji innovattivi, abbażi ta’ approċċ
ikkoordinat biex jiġi użat il-baġit tal-UE f’tali strumenti. Dan
jista’ jiffaċilita l-ġbir tar-riżorsi minn titoli differenti
tal-Qafas Finanzjarju Multiannwali.
1.6.        Tul ta' żmien u impatt
finanzjarju
¨ Proposta/inizjattiva ta’ tul ta’
żmien limitat
–
x           Proposta/inizjattiva fis-seħħ
minn ...sa ...
–
x           Impatt finanzjarju minn … sa ….
–
X Proposta/inizjattiva
ta’ tul ta' żmien bla limitu
–
Implimentazzjoni b’perjodu għall-introduzzjoni
mill-2014 sal-2020,
–
segwit bi skala sħiħa ta’ operat.
1.7.        Il-mod/i tal-ġestjoni
pprospettat/i[23]
x Ġestjoni ċentralizzata diretta
mill-Kummissjoni
x Ġestjoni ċentralizzata indiretta
mad-delegazzjoni ta’ kompiti ta’ implimentazzjoni lil:
–
x           aġenziji eżekuttivi
–
¨ entitajiet stabbiliti mill-Komunitajiet[24]
–
x           korpi mis-settur pubbliku nazzjonali/korpi
b’missjoni ta’ servizz pubbliku
–
¨         persuni inkarigati mill-implimentazzjoni ta' azzjonijiet
speċifiċi skont it-Titolu V tat-Trattat dwar l-Unjoni Ewropea u
identifikati fl-att bażiku rilevanti skont it-tifsira tal-Artikolu 49
tar-Regolament Finanzjarju
X Ġestjoni kondiviża mal-Istati Membri
X Ġestjoni deċentralizzata ma’ pajjiżi terzi
X Ġestjoni konġunta ma’ organizzazzjonijiet internazzjonali (li għad irid
jiġu speċifikati)
L-objettivi se jiġu segwiti permezz ta’
taħlita ta’ miżuri implimentati permezz ta’ modi ta’ ġestjoni
differenti.
2.           MIŻURI TA’ ĠESTJONI
2.1.        Regoli dwar
il-monitoraġġ u r-rappurtar
Speċifika
l-frekwenza u l-kundizzjonijiet.
Is-sistemi ta’
Monitoraġġ u Evalwazzjoni tal-Kummissjoni huma dejjem aktar iffokati
fuq ir-riżultati. Dawn jinvolvu l-persunal intern kif ukoll kompetenza
esterna.
Il-Maniġers
tal-Kompitu fid-Delegazzjonijiet u l-Kwartieri Ġenerali jissorveljaw
kontinwament l-implimentazzjoni tal-proġetti u l-programmi b’modi
differenti, inkluż kull meta jkun possibbli permezz ta’ żjarat fuq
il-post. Il-monitoraġġ jipprovdi informazzjoni importanti dwar
il-progress; din tgħin lill-maniġers biex jidentifikaw l-ostakli
attwali u potenzjali, u biex jieħdu azzjoni korrettiva.
Esperti
esterni indipendenti huma kkuntrattati biex jivvalutaw il-prestazzjoni
tal-azzjonijiet esterni tal-UE permezz ta’ tliet sistemi differenti. Dawn
l-evalwazzjonijiet jikkontribwixxu għar-responsabbiltà u għat-titjib
tal-interventi li jkunu għaddejjin; barra minn hekk huma jitgħallmu
wkoll mill-esperjenza tal-passat biex jinformaw lill-politiki u l-azzjonijiet
futuri. L-għodda kollha tuża l-kriterji ta’ evalwazzjoni tal-OECD-DAC
li huma rikonoxxuti internazzjonalment inkluż l-impatt (potenzjali).
L-ewwelnett,
fuq il-livell tal-proġett, is-sitema tas-Sorveljanza Orjentata lejn
ir-Riżultati (SOR) ġestita mill-Kwartieri Ġenerali tipprovdi
stampa ta’ malajr u ffukata tal-kwalità ta’ kampjun tal-intervenzjonijiet.
Permezz ta’ metodoloġija ferm strutturata u standardizzata, l-esperti
indipendenti tas-SOR jattribwixxu gradi li jenfasizzaw is-saħħiet u
n-nuqqasijiet tal-proġett u jagħtu rakkomandazzjonijiet dwar kif
tittejjeb l-effikaċja.
Evalwazzjonijiet
fuq il-livell tal-proġett, li huma ġestiti mid-Delegazzjoni tal-UE
inkarigata mill-proġett, iwasslu analiżi aktar iddettaljata u
fil-fond u jgħinu lil-maniġers tal-proġett biex itejbu
l-interventi li jkunu għaddejjin u jħejju għal dawk
tal-ġejjieni. Esperti esterni indipendenti b’kompetenzi tematiċi u
ġeografiċi huma impjegati biex iwettqu analiżi u jiġbru
tagħrif u evidenza mill-partijiet interessati kollha, mhux l-inqas
mill-benefiċjarji finali.
Il-Kummissjoni
tmexxi wkoll evalwazzjonijiet strateġiċi tal-politiki tagħha,
minn programmar u strateġija għall-implimentazzjoni ta’ interventi
f’settur speċifiku (bħas-saħħa, l-edukazzjoni
eċċ), f’pajjiż jew reġjun, jew ta’ Strument speċifiku.
Dawn l-evalwazzjonijiet huma kontribut importanti għall-formulazzjoni
tal-politiki u d-disinn tal-istrumenti u l-proġetti. Dawn l-evalwazzjonijiet
huma kollha ppubblikati fuq is-sit tal-Kummissjoni u sommarju tas-sejbiet hi
inkluża fir-Rapport Annwali għall-Kunsill u l-Parlament Ewropew.
2.2.        Sistema ta’ ġestjoni u
kontroll
2.2.1.     Riskju/Riskji identifikat(i)
L-ambjent
tar-riskju
L-ambjent
operattiv tal-għajnuna tal-ENI hu kkaratterizzat minn dawn ir-riskji li
ġejjin dwar in-nuqqas ta’ kisba tal-objettivi tal-Istrument, ġestjoni
finanzjarja subottimali u/jew in-nuqqas ta’ konformità mar-regoli applikabbli
(żbalji ta’ legalità u regolarità):
- instabbiltà
ekonomika/politika u/jew diżastri naturali f’pajjiżi msieħba
jistgħu jwasslu għal diffikultajiet u dewmien fit-tfassil u
l-implimentazzjoni ta’ interventi;
- nuqqas ta’
kapaċità amministrattiva u istituzzjonali fil-pajjiżi msieħba
jistgħu jwasslu għal diffikultajiet u dewmien fit-tfassil u
l-implimentazzjoni ta’ interventi;
-
proġetti u programmi mxerrda ġeografikament (li jkopru kważi
ħafna stati/territorji/reġjuni) jistgħu joħolqu sfidi ta’
riżorsi/loġistika għall-monitoraġġ – b’mod partikolari
kwalunkwe segwitu ‘fuq il-post’ ta’ attivitajiet;
- diversità
tal-imsieħba / benefiċjarji potenzjali bl-istrutturi u
l-kapaċitajiet interni differenti ta’ kontroll tagħhom tista’
tifframmenta u għalhekk tnaqqas l-effikaċja u l-effiċjenza
tar-riżorsi disponibbli tal-Kummissjoni għall-appoġġ u
l-monitoraġġ tal-implimentazzjoni;
- kwalità u
kwantità fqira ta’ dejta disponibbli dwar ir-riżultati u l-impatt
tal-implimentazzjoni tal-għajnuna esterna / tal-pjan
għall-iżvilupp nazzjonali fil-pajjiżi msieħba jistgħu
jfixklu l-kapaċità tal-Kummissjoni biex tirrapporta dwar u tkun
responsabbli għal riżultati.
Livell
mistenni ta’ riskju ta’ nuqqas ta’ konformità mar-regoli applikabbli
L-objettiv ta’
konformità għall-Istrument hu li jinzamm il-livell tal-passat ta’ riskju
ta’ nuqqas ta’ konformità (rata ta’ żball) għall-portafoll
tal-EuropeAid li huwa livell 'net' residwali ta’ żball (fuq bażi
multiannwali wara l-kontrolli u l-korrezzjonijiet kollha ppjanati ġew
esegwiti fuq kuntratti magħluqa) ta’ inqas minn 2%. Tradizzjonalment dan
implika stima tal-firxa tal-iżball ta’ 2-5% f’termini ta’ kampjun
bl-addoċċ annwali ta’ tranżazzjonijiet imwettqa mill-Qorti
Ewropea tal-Awdituri għall-fini tad-Dikjarazzjoni ta’ Assigurazzjoni (DAS)
annwali. L-EuropeAid tikkunsidra dan bħala r-riskju l-aktar baxx ta’
nonkonformità li jista’ jinkiseb fir-rigward tal-ambjent ta’ riskju għoli
tagħha u filwaqt li jittieħed kont tal-piż amministrattiv u
l-effikaċja fl-ispejjeż meħtieġa tal-kontrolli ta’
konformità.
2.2.2.     Metodu/Metodi ta’ kontroll
maħsuba
L-arkitettura
tal-Kontroll Intern tal-EuropeAid
Il-proċess
tal-ġestjoni / kontroll intern ta’ EuropeAid huwa mfassal biex jipprovdi
assigurazzjoni raġonevoli rigward il-kisba tal-objettivi fl-effikaċja
u l-effiċjenza tal-operazzjonijiet tagħha, l-affidabbiltà
tar-rappurtar finanzjarju tagħha u l-konformità mal-qafas
leġiżlattiv u proċedurali rilevanti.
L-effikaċja
u l-effiċjenza
Sabiex tkun
żgurata l-effikaċja u l-effiċjenza tal-operazzjonijiet
tagħha (u jiġu mmitigat il-livell għoli ta’ riskju fl-ambjent
tal-għajnuna esterna tagħha), minbarra l-elementi kollha
tal-proċess ta’ Politika u Ippjanar Strateġiċi mifrux
mal-Kummissjoni, l-ambjent ta’ verifika interna u rekwiżiti oħra
tal-Istandards tal-Kontroll Intern tal-Kummissjoni, EuropeAid se tkun qed topera
taħt qafas imfassal apposta tal-ġestjoni tal-għajnuna taħt
l-istrumenti kollha tagħha li se jinkludu:
-
Ġestjoni devoluta tal-maġġoranza tal-għajnuna esterna
mid-delegazzjonijiet tal-UE fil-qasam;
- Linji
ċari u formalizzati tar-responsabbiltà finanzjarja (mill-uffiċjal
Delegat ta’ Awtorità (Direttur Ġenerali)) permezz ta’ sottodelegazzjoni
mill-uffiċjal Sottodelegat ta’ Awtorità (Direttur) fil-Kwartieri
Ġenerali għall-Kap tad-Delegazzjoni;
- Rappurtar
regolari minn Delegazzjonijiet tal-UE għall-Kwartieri Ġenerali
(Rapporti dwar il-Ġestjoni tal-Għajnuna Esterna) inkluż
Dikjarazzjoni ta’ Assigurazzjoni annwali mill-Kap tad-Delegazzjoni;
- Provvista
ta’ programm sostanzjali ta’ taħriġ għall-persunal kemm
fil-Kwartieri Ġenerali kif ukoll fid-delegazzjonijiet,
-
Appoġġ u gwida sinifikanti mill-Kwartieri Ġenerali/Delegazzjoni
(inkluż permezz tal-internet);
- Żjarat
ta’ 'verifika' regolari lil delegazzjonijiet 'devoluti' kull 3-6 snin;
-
Metodoloġija tal-ġestjoni taċ-ċiklu tal-proġett u
l-programm inkluż:
- Għodda
ta’ appoġġ ta’ kwalità għad-disinn tal-intervent, il-metodu ta’
kif jingħata, il-mekkaniżmu ta’ finanzjament, is-sistema ta’
ġestjoni, il-valutazzjoni u l-għażla ta’ kwalunkwe msieħba
ta’ implimentazzjoni, eċċ.
- Għodda
ta’ ġestjoni, monitoraġġ u rappurtar tal-programm u
l-proġett għall-implimentazzjoni effettiva inkluż
monitoraġġ tal-proġetti estern regolari u fuq il-post.
- Komponenti
sinifikanti ta’ evalwazzjoni u verifika.
Rappurtar
Finanzjarju u Kontabbiltà
EuropeAid se
tkompli taħdem biex tilħaq l-ogħla standards ta’ kontabbiltà u
rappurtar finanzjarju permezz tas-sistema ta’ kontabbiltà tal-Kummissjoni
bbażata fuq id-dovuti (ABAC) kif ukoll għodda speċifiċi
għall-għajnuna esterna bħas-Sistema Komuni ta’ Informazzjoni
Relex (CRIS).
B’rabta
mal-konformità mal-qafas leġiżlattiv u proċedurali rilevanti,
metodi ta’ kontroll tal-konformità huma stabbiliti fit-taqsima 2.3 (miżuri
għall-prevenzjoni tal-frodi u l-irregolaritajiet)
Ir-rwol
tal-kumitati u s-sottokumitati.
Huwa mistenni
li s-sottokumitati se jkollhom rwol dejjem aktar attiv fil-kontroll
tal-implimentazzjoni tal-programmi.
2.3.        Miżuri
għall-prevenzjoni tal-frodi u irregolaritajiet
Speċifika
miżuri eżistenti jew previsti ta’ prevenzjoni u protezzjoni.
Minħabba
l-ambjent ta’ riskju għoli li topera fih EuropeAid, is-sistemi tagħha
jeħtieġu jantiċipaw okkorrenza sinifikanti ta’ żbalji
potenzjali ta’ konformità (irregolaritajiet) fit-tranżazzjonijiet u jibnu
livell għoli ta’ kontrolli għall-prevenzjoni, s-sejbien u
l-korrezzjoni mill-aktar fis possibbli fil-proċess tal-ħlas. Fil-prattika
dan ifisser li l-kontrolli tal-konformità ta’ EuropeAid se jpoġġu
l-aktar dipendenza fuq kontrolli ex-ante sinifikanti kemm minn awdituri esterni
kif ukoll mill-persunal tal-Kummissjoni fil-qasam qabel il-ħlasijiet
finali tal-proġett (filwaqt li xorta jkunu eżegwiti xi verifiki u
kontrolli ex-post), li jmorru lil hinn ħafna mis-salvagwardji finanzjarji
meħtieġa mir-Regolament Finanzjarju. Il-qafas tal-konformità ta’
EuropeAid hu magħmul inter alia minn dawn il-komponenti sinifikanti li
ġejjin:
Miżuri
preventivi
Taħriġ
ewlieni obbligatorju li jkopru kwistjonijiet ta’ frodi għall-istaff
maniġerjali tal-għajnuna u l-awdituri;
L-għoti
ta’ gwida (inkluż permezz tal-internet) li tinkludi l-Gwida Prattika
għall-Kuntratti, l-EuropeAid Companion u t-Toolkit
għall-Ġestjoni Finanzjarja (għall-imsieħba
tal-implimentazzjoni);
Valutazzjoni
ex-ante biex ikun żgurat li miżuri kontra l-frodi xierqa sabiex
jipprevjenu u jinkixfu l-frodi fil-ġestjoni tal-fondi tal-UE jkunu
fis-seħħ fl-awtoritajiet li jamministraw il-fondi rilevanti taħt
ġestjoni konġunta, deċentralizzata u kondiviża;
Screening
ex-ante tal-mekkaniżmi ta’ kontra l-frodi disponibbli fil-pajjiż
imsieħeb bħala parti mill-valutazzjoni tal-kriterju ta’
eliġibbiltà tal-ġestjoni tal-finanzi pubbliċi
għar-riċeviment tal-appoġġ baġitarju (jiġifieri
l-impenn attiv fil-ġlieda kontra l-frodi u l-korruzzjoni, awtoritajiet ta’
spezzjoni xierqa, kapaċità ġudizzjarja suffiċjenti u rispons u
mekkaniżmi ta’ sanzjoni effiċjenti);
Il-Kummissjoni
ffirmat l-Inizjattiva għat-Trasparenza tal-Għajnuna Internazzjonali
(IATI) f’Accra fl-2008, fejn qablet dwar standard għat-trasparenza
tal-għajnuna li jiżgura dejta aktar fil-ħin, iddettaljata u
regolari fuq il-flussi u d-dokumenti tal-għajnuna;
Mill-14 ta’ Ottubru 2011,
il-Kummissjoni qed timplimenta l-ewwel fażi tal-istandard tal-IATI
għall-pubblikazzjoni b’mod trasparenti tal-informazzjoni dwar
l-għajnuna qabel il-Forum ta’ Livell Għoli li jmiss dwar
l-effikaċja tal-għajnuna f’Busan f’Novembru 2011. Barra minn
hekk, il-Kummissjoni se taħdem f’kooperazzjoni mal-Istati Membri tal-UE
fuq applikazzjoni tal-IT bbażata fuq il-web konġunta msejħa
TR-AID li tittrasforma d-dejta dwar l-għajnuna tal-UE pprovduta permezz
tal-IATI u sorsi oħra f’informazzjoni dwar l-għajnuna b’użu
faċli għall-utent.
Miżuri
ta’ detezzjoni u korrettivi
Il-verifiki
esterni tal-kotba u l-verifiki (kemm mandatorji u bbażati fuq ir-riskju)
inkluż il-Qorti Ewropea tal-Awdituri;
Kontrolli
retrospettivi (fuq bażi ta’ riskju) u l-irkupru;
Is-sospensjoni
tal-finanzjament tal-UE fejn ikun hemm każ serju ta’ frodi, inkluż
korruzzjoni fuq skala kbira, sakemm l-awtoritajiet ikunu ħadu azzjoni
xierqa bil-ħsieb li jiġi kkorreġut u pprevenut tali frodi
fil-ġejjieni.
EuropeAid se
tkompli tfassal l-istrateġija tagħha ta’ kontra l-frodi skont
l-istrateġija l-ġdida ta’ kontra l-frodi tal-Kummissjoni (CAFS)
adottata fl-24 ta’ Ġunju 2011 sabiex tiżgura inter
alia li:
Il-kontrolli
interni ta’ kontra l-frodi ta’ EuropeAid jkunu allinjati kompletament mas-CAFS;
L-approċċ
tal-ġestjoni tar-riskju ta’ frodi ta’ EuropeAid ikun immirat biex
jidentifika ż-żoni f’riskju ta’ frodi u reazzjonijiet adegwati;
Is-sistemi
użati għall-infiq tal-fondi tal-UE f’pajjiżi terzi jkunu
jippermettu li tinġabar dejta rilevanti bil-ħsieb li din id-dejta
tiġi użata għall-ġestjoni tar-riskju ta’ frodi
(pereżempju finanzjament doppju);
Fejn
meħtieġ, se jiġu stabbiliti gruppi ta’ netwerking u għodda
tal-IT xierqa ddedikati għall-analiżi ta’ każijiet ta’ frodi
relatati mas-settur tal-għajnuna esterna.
2.4         Stima tal-ispejjeż u
l-benefiċċji tal-kontrolli
Għall-portafoll
ta’ EuropeAid b’mod sħiħ, l-ispejjeż tal-ġestjoni /
kontroll intern jammontaw għal total annwali ta’ madwar
EUR 658 miljun f’impenji fl-ippjanar tal-baġit 2014-2020. Din
iċ-ċifra tinkludi l-ġestjoni tal-EDF li jopera b’mod integrat fi
ħdan l-istruttura ta’ amministrazzjoni ta’ EuropeAid. Dawn l-ispejjeż
mhux operattiva jirrappreżentaw madwar 6,4% tal-istima medja annwali ta’
EUR 10,2 biljun ppjanati għall-impenji globali (operattivi +
amministrattivi) minn EuropeAid fuq il-portafoll tan-nefqa ffinanzjat
mill-Baġit Ġenerali tal-UE u l-Fond Ewropew għall-Iżvilupp
għal 2012.
Dawn
l-ispejjeż tal-ġestjoni jieħdu kont tal-persunal kollu ta’
EuropeAid fil-Kwartieri Ġenerali u fid-Delegazzjonijiet, l-infrastruttura,
l-ivvjaġġar, it-taħriġ, is-sorveljanza, il-valutazzjoni u
l-kuntratti tal-verifika (inklużi dawk imnedija mill-benefiċjarji).
EuropeAid qed
tippjana biex tnaqqqs il-proporzjoni ta’ attivitajiet ta’
ġestjoni/operattivi maż-żmien skont l-arranġamenti mtejba u
ssimplifikati tal-istrumenti l-ġodda, filwaqt li tibdni fuq il-bidliet li
aktarx se jsiru skont ir-Regolament Finanzjarju rivedut.
Il-benefiċċji ewlenin ta’ dawn l-ispejjeż ta’ ġestjoni se
jkunu mmaterjalizzati fil-kisba tal-objettivi politiċi, l-użu tar-riżorsi
b’mod effikaċi u effettiv u t-tħaddim ta’ miżuri sodi,
kosteffettivi u preventivi, u kontrolli oħra li jiżguraw l-użu
tal-fondi b’mod legali u regolari.
It-titjib
fin-natura u l-ambitu tal-attivitajiet ta’ ġestjoni u l-kontrolli
tal-konformità se jkomplu jiġu segwiti. Madankollu, dawn l-attivitajiet se
jkomplu jkunu jirrappreżentaw spiża meħtieġ li trid issir,
sabiex jinkisbu l-objettivi tal-istrumenti b’mod effikaċi u effettiv
b’riskju minimu ta’ nonkonformità (taħt żball residwali ta’ 2%). Dawn
l-ispejjeż huma evalwati li se jkunu sinifikament inqas mit-telf
potenzjali involut bit-tneħħija jew l-iskalar lura tal-kontrolli
interni f’din iż-żona ta’ riskju għoli.
3.           L-ISTIMA TAL-IMPATT FINANZJARJU
TAL-PROPOSTA/INIZJATTIVA
3.1.        L-intestatura/i tal-qafas
finanzjarju multiannwali u l-linja/i baġitarja tan-nefqa affettwata/i
Fl-ordni
tal-intestaturi u l-linji baġitarji tal-qafas finanzjarju multiannwali.
 Intestatura tal-qafas finanzjarju multiannwali || Linja baġitarja || Tip ta’ nefqa || Kontribuzzjoni
 Numru 19.08 [Deskrizzjoni… ENI-Strument Ewropew ta’ Viċinat ] || AD/AMD ([25]) || minn pajjiżi tal-EFTA[26] || minn pajjiżi kandidati[27] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
 4 || L-Istrument tal-ENI || AMD || LE || LE || LE || NP
 5 ||   ENI – Nefqa Amministrattiva   || AD || LE || LE || IVA || NP
·
L-EBDA linji baġitarji ġodda mitluba
Fl-ordni
tal-intestaturi u l-linji baġitarji tal-qafas finanzjarju multiannwali.
 Intestatura tal-qafas finanzjarju multiannwali || Linja baġitarja || Tip ta’ nefqa || Kontribuzzjoni
 Numru [Intestatura…………………………………..] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
   || [XX.YY.YY.YY]   ||   || IVA/LE || IVA/ LE || IVA/LE || IVA/LE
3.2         L-istima tal-impatt fuq
in-nefqa
3.2.1      Sommarju tal-istima tal-impatt
fuq in-nefqa
F’miljuni ta’ EUR (sa 3 ċifri wara l-punt
deċimali)
 Intestatura tal-qafas finanzjarju multiannwali: || 4 || Ir-Relazzjonijiet Esterni
 DĠ: <…….> ||   ||   || Sena N[28] 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL ||
  Approprjazzjonijiet operattivi ||   ||   ||   ||   ||   ||   ||   ||   ||
 ENI-Strument Ewropew ta’ Viċinat (19.08) || Impenji || (1) || 2.181,076 || 2.347,302 || 2.408,952 || 2.501,395 || 2.637,736 || 2.806,952 || 2.952,883 || 17.836,296 ||
 Ħlasijiet || (2) || 1.852,576 || 2.001,902 || 2.051,252 || 2.170,595 || 2.249,836 || 2.349,252 || 2.498,583 || 15.173,996 ||
 Approprjazzjonijiet ta’ natura amministrattiva ffinanzjati  mill-pakkett ta’ programmi speċifiċi[29] ||   ||   ||   ||   ||   ||   ||   ||   ||   ||
 Numru tal-linja baġitarja 19.01.04.02 ||   || (3) || 47,424 || 48,098 || 48,748 || 49,405 || 50,164 || 50,748 || 51,417 || 346,004 ||
 TOTAL tal-approprjazzjonijiet għal DĠ <…….> || Impenji || =1+1a +3 || 2.228,500 || 2.395,400 || 2.457,700 || 2.550,800 || 2.687,900 || 2.857,700 || 3.004,300 || 18.182,300 ||
 Ħlasijiet || =2+2a +3 || 1.900,000 || 2.050,000 || 2.100,000 || 2.220,000 || 2.300,000 || 2.400,000 || 2.550,000 || 15.520,000 ||
  TOTAL tal-approprjazzjonijiet operattivi || Impenji || (4) || 2.181,076 || 2.347,302 || 2.408,952 || 2.501,395 || 2.637,736 || 2.806,952 || 2.952,883 || 17.836,296
 Ħlasijiet || (5) || 1.852,576 || 2.001,902 || 2.051,252 || 2.170,595 || 2.249,836 || 2.349,252 || 2.498,583 || 15.173,996
  TOTAL tal-approprjazzjonijiet ta’ natura amministrattiva ffinanzjati mill-pakkett ta’ programmi speċifiċi || (6) || 47,424 || 48,098 || 48,748 || 49,405 || 50,164 || 50,748 || 51,417 || 346,004
 TOTAL tal-approprjazzjonijiet taħt l-INTESTATURA <4> tal-qafas finanzjarju multiannwali || Impenji || =4+ 6 || 2.228,500 || 2.395,400 || 2.457,700 || 2.550,800 || 2.687,900 || 2.857,700 || 3.004,300 || 18.182,300
 Ħlasijiet || =5+ 6 || 1.900,000 || 2.050,000 || 2.100,000 || 2.220,000 || 2.300,000 || 2.400,000 || 2.550,000 || 15.520,000
 Intestatura tal-qafas finanzjarju multiannwali: || 5 || “ Nefqa amministrattiva ”
F’miljuni ta’ EUR (sa 3 ċifri wara l-punt
deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL
 DĠ: <…….> ||
  Riżorsi umani || 37,036 || 36,662 || 36,289 || 35,919 || 35,919 || 35,919 || 35,919 || 253,662
  Nefqa amministrattiva oħra || 2,244 || 2,192 || 2,173 || 2,155 || 2,155 || 2,155 || 2,155 || 15,227
 TOTAL DĠ <…….> || Approprjazzjonijiet || 39,279 || 38,854 || 38,462 || 38,073 || 38,073 || 38,073 || 38,073 || 268,889
 TOTAL tal-approprjazzjonijiet taħt l-INTESTATURA 5 tal-qafas finanzjarju multiannwali || (Total tal-impenji = Total tal-ħlasijiet) || 39,279 || 38,854 || 38,462 || 38,073 || 38,073 || 38,073 || 38,073 || 268,889
   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||
F’miljuni ta’ EUR (sa 3 ċifri wara l-punt
deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju multiannwali || Impenji || 2.267,779 || 2.434,254 || 2.496,162 || 2.588,873 || 2.725,973 || 2.895,773 || 3.042,373 || 18.451,189
 Ħlasijiet || 1.939,279 || 2.088,854 || 2.138,462 || 2.258,073 || 2.338,073 || 2.438,073 || 2.588,073 || 15.788,889
3.2.2      L-istima tal-impatt fuq
l-approprjazzjonijiet operattivi
–
¨         Il-proposta/inizjattiva ma teħtieġx l-użu ta’
approprjazzjonijiet operattivi
–
ý         Il-proposta/inizjattiva teħtieġ l-użu ta’
approprjazzjonijiet operazzjonali, kif spjegat hawn taħt:
L-approprjazzjonijiet għall-impenji f’miljuni ta’
EUR (sa 3 ċifri wara l-punt deċimali)
 Indika l-għanijiet u r-riżultati   ò ||   ||   || Sena N || Sena N+1 || Sena N+2 || Sena N+3 || ...daħħal is-snin kollha li jkunu meħtieġa biex turi kemm idum l-impatt (ara l-punt 1.6) || TOTAL
 RIŻULTATI
 Tip ta’ riżultat[30] || Kost medju tar-riżultat || Kost || Kost || Kost || Kost || Kost || Kost || Kost || Kost totali
 Programmi ġeografiċi[31] || 2072,023 || 2229,937 || 2288,504 || 2376,325 || 2505,849 || 2666,605 || 2805,238 || 16944,481
 Programmi ta’ Kooperazzjoni Transkonfinali[32] || 109,054 || 117,365 || 120,448 || 125,070 || 131,887 || 140,348 || 147,644 || 891,815
 ĦLAS TOTALI || 2181,076 || 2347,302 || 2408,952 || 2501,395 || 2637,736 || 2806,952 || 2952,883 || 17836,296
3.2.3      Impatt stmat fuq
approprjazzjonijiet ta’ natura amministrattiva
3.2.3.1 Sommarju
–
¨         Il-proposta inizjattiva ma teħtieġx l-użu ta’
approprjazzjonijiet amministrattivi
–
X          Il-proposta/inizjattiva
teħtieġ l-użu ta’ approprjazzjonijiet amministrattivi, kif
spjegat hawn taħt:
F’miljuni ta’ EUR (sa
3 ċifri wara l-punt deċimali)
   || Sena N[33] 2014 || Sena N+1 2015 || Sena N+2 2016 || Sena N+3 2107 || Sena N+4 2018 || Sena N+5 2019 || Sena N+6 2020 || TOTAL
 INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||
 Riżorsi umani || 37,036 || 36,662 || 36,289 || 35,919 || 35,919 || 35,919 || 35,919 || 253,662
 Nefqa amministrattiva oħra || 2,244 || 2,192 || 2,173 || 2,155 || 2,155 || 2,155 || 2,155 || 15,227
 Subtotal INTESTATURA 5 tal-qafas finanzjarju multiannwali || 39,279 || 38,854 || 38,462 || 38,073 || 38,073 || 38,073 || 38,073 || 268,889
   ||   ||   ||   ||   ||   ||   ||   ||
 Barra l-INTESTATURA 5[34] tal-qafas finanzjarju multiannwali ||   ||   ||   ||   ||   ||   ||   ||
 Riżorsi umani || 46,898 || 47,534 || 48,170 || 48,806 || 49,441 || 50,077 || 50,713 || 341,639
 Nefqa oħra ta’ natura amministrattiva || 0,525 || 0,564 || 0,578 || 0,600 || 0,723 || 0,671 || 0,705 || 4,366
 Subtotal Barra l-INTESTATURA 5 tal-qafas finanzjarju multiannwali || 47,424 || 48,098 || 48,748 || 49,405 || 50,164 || 50,748 || 51,417 || 346,004
 TOTAL || 86,703 || 86,952 || 87,211 || 87,479 || 88,238 || 88,821 || 89,491 || 614,894
3.2.3.2   Rekwiżiti stmati
tar-riżorsi umani
–
¨         Il-proposta/inizjattiva ma teħtieġx l-użu ta’
riżorsi umani
–
X          Il-proposta/inizjattiva
teħtieġ l-użu ta’ riżorsi umani, kif spjegat hawn
taħt:
L-istima għandha tiġi espressa
f’ammonti sħaħ (jew l-aktar sa punt deċimali wieħed)
 ||   || Sena N || Sena N+1 || Sena N+2 || Sena N+3 || Sena N+4 2018 || Sena N+5 2019 || Sena N+6 2020
  Karigi tal-pjan ta’ stabbilment (uffiċjali u aġenti temporanji) ||
 || XX 01 01 01 (fis-sede u fl-Uffiċċji tar-Rappreżentanza tal-Kummissjoni) || 137,8 || 136,4 || 135,1 || 133,7 || 133,7 || 133,7 || 133,7
 || XX 01 01 02 (Delegazzjonijiet) || 78,4 || 77,6 || 76,8 || 76,0 || 76,0 || 76,0 || 76,0
 || XX 01 05 01 (Riċerka indiretta) ||   ||   ||   ||   ||   ||   ||
 || 10 01 05 01 (Riċerka diretta) ||   ||   ||   ||   ||   ||   ||
 ||  Persunal estern (f'unitajiet Ekwivalenti Full Time: FTE)[35] ||
 || XX 01 02 01 (CA, INT, SNE mill-"pakkett globali") || 9,3 || 9,2 || 9,1 || 9,0 || 9,0 || 9,0 || 9,0
 || XX 01 02 02 (AK, INT, JED, LA u ENS fid-delegazzjonijiet) ||   ||   ||   ||   ||   ||   ||
 || XX 01 04 yy[36] || - fil-Kwartieri Ġenerali[37] || 93,3 || 91,4 || 89,6 || 87,9 || 86,2 || 84,5 || 82,8
 || - f’delegazzjonijiet || 468,1 || 475,3 || 482,4 || 489,6 || 496,7 || 503,9 || 511,0
 || XX 01 05 02 (CA, INT, SNE - Riċerka indiretta) ||   ||   ||   ||   ||   ||   ||
 || 10 01 05 02 (CA, INT, SNE - Riċerka diretta) ||   ||   ||   ||   ||   ||   ||
 || Linji baġitarji oħra (speċifika) ||   ||   ||   ||   ||   ||   ||
 || TOTAL || 786,9 || 790,0 || 793,1 || 796,2 || 801,6 || 807,1 || 812,6
XX huwa l-qasam
tal-politika jew it-titolu tal-baġit ikkonċernat.
Ir-riżorsi umani meħtieġa sejrin
jiġu sodisfatti minn persunal mid-DĠ li diġà huma assenjati
għall-ġestjoni tal-azzjoni u/jew ġew imqassma mill-ġdid fi
ħdan id-DĠ, flimkien ma’ kwalunkwe allokazzjoni addizzjonali li
tista’ tingħata lid-DĠ ta’ ġestjoni skont il-proċedura ta’
allokazzjoni annwali u fid-dawl tar-restrizzjonijiet baġitarji, jekk din
tkun meħtieġa.
3.2.4      Kompatibbiltà mal-qafas
finanzjarju multiannwali tal-2014-2020
–
X          Il-proposta/inizjattiva
hija kompatibbli mal-qafas finanzjarju multiannwali tal-2014-2020.
–
¨         Il-proposta/inizjattiva se tinvolvi l-ipprogrammar
mill-ġdid tal-intestatura rilevanti fil-qafas finanzjarju multiannwali.
Spjega xi programmar mill-ġdid huwa
meħtieġ, u speċifika l-linji tal-baġit ikkonċernati u
l-ammonti korrispondenti.
–
¨         Il-proposta/inizjattiva teħtieġ l-applikazzjoni
tal-Istrument tal-flessibbiltà jew ir-reviżjoni tal-qafas finanzjarju
multiannwali[38].
Spjega x’inhu meħtieġ, u speċifika
l-intestaturi u l-linji tal-baġit ikkonċernati u l-ammonti
korrispondenti.
3.2.5      Kontribuzzjonijiet minn
partijiet terzi
–
Il-proposta/inizjattiva ma tipprovdix
għall-kofinanzjament minn partijiet terzi
–
X Il-proposta/inizjattiva
tipprovdi għall-kofinanzjament stmat hawn taħt:
 Il-kofinanzjament hu permess taħt l-inizjattiva iżda l-ebda ċifra speċifika mhi stabbilita.
Approprjazzjonijiet f’miljuni ta’ Euro (sa 3
ċifri wara l-punt deċimali)
   || Sena N || Sena N+1 || Sena N+2 || Sena N+3 || ...daħħal is-snin kollha li jkunu meħtieġa biex turi kemm idum l-impatt (ara l-punt 1.6) || Total
 Speċifika l-entità ta' kofinanzjament || Mhux disponibbli ||   ||   ||   ||   ||   ||   || Mhux disponibbli
 TOTAL tal-approprjazzjonijiet ikkofinanzjati || Mhux disponibbli ||   ||   ||   ||   ||   ||   || Mhux disponibbli
3.3         L-istima tal-impatt fuq
id-dħul
 –                        ý      Il-proposta/inizjattiva m’għandha l-ebda impatt finanzjarju fuq id-dħul. –                        NOTA : Dħul tal-baġit ta’ ammont marġinali (f’relazzjoni mal-kobor globali tal-Istrument), jista’ jiġi ġġenerat b’riżultat tal-flussi mill-ġdid fuq operazzjonijiet ta’ riskju tal-kapital li jsiru f’kooperazzjoni mal-IFI’s.
-        ¨         Il-proposta/inizjattiva
għandha l-impatt finanzjarju li ġej:
-           ¨         fuq ir-riżorsi proprji
-           ¨         fuq id-dħul mixxellanju
F’miljuni ta’ EUR (sa 3 ċifri wara l-punt
deċimali)
 Linja tad-dħul tal-baġit: || Approprjazzjonijiet disponibbli għall-eżerċizzju tal-baġit li għaddej || L-impatt tal-proposta/inizjattiva[39]
 Sena N || Sena N+1 || Sena N+2 || Sena N+3 || ...daħħal il-kolonni kollha li jkunu meħtieġa biex turi kemm idum l-impatt (ara l-punt 1.6)
 Artikolu …………. ||   ||   ||   ||   ||   ||   ||   ||
Għal dħul
mixxellanju assenjat, speċifika l-linja/linji tan-nefqa tal-baġit
affettwata/affettwati.
Speċifika l-metodu
għall-kalkolu tal-impatt fuq id-dħul.
[1]               Il-Kummissjoni ppreżentat komunikazzjoni dwar
is-sigurtà tal-provvista tal-enerġija u l-kooperazzjoni internazzjonali:
"Il-politika tal-enerġija tal-UE: Kooperazzjoni ma’ Pajjiżi lil
hinn mill-fruntieri tagħna", COM(2011) 539 tas-7 ta’ Settembru 2011
[2]               Il-Kummissjoni ppreżentat Komunikazzjoni rigward
il-kooperazzjoni tat-trasport: "L-UE u r-reġjuni ġirien
tagħha: Approċċ imġedded għall-kooperazzjoni
tat-trasport", COM (2011) 415 tas-7 ta’ Lulju 2011.
[3]               L-Impriżi Żgħar u Medji.
[4]               It-Teknoloġiji tal-Informazzjoni u
tal-Komunikazzjoni
[5]               Inkluż il-promozzjoni tal-aġenda
tax-xogħol Deċenti.
[6]               Inkluż l-iżvilupp ta’ Spazju Komuni
għall-Għarfien u l-Innovazzjoni.
[7]               L-UE għandha tippromwovi u tappoġja b’mod
effettiv fil-Viċinat tagħha azzjoni dwar il-klima għal
żvilupp aktar reżiljenti għat-tibdil fil-klima u użu
effiċjenti tal-karbonju.
[8]               jiġifieri l-paċi u s-sigurtà, it-tnaqqis
tal-faqar, l-għajnuna umanitarja, l-investiment fl-istabbiltà u t-tkabbir
fil-pajjżi tat-tkabbir u l-viċinat, l-indirizzar tal-isfidi globali,
il-promozzjoni tal-istandards u l-valuri tal-UE u internazzjonali, u
l-appoġġ għat-tkabbir u l-kompetittività lil hinn mill-UE.
[9]               Għajnuna Uffiċjali għall-Iżvilupp
[10]             It-Trattat dwar il-Funzjonament tal-Unjoni Ewropea.
[11]             Il-ĠU L …
[12]             ĠU C , , p. .
[13]             ĠU C , , p. .
[14]             Il-ĠU L 310,
tad-9 ta’ Novembru 2006, p. 1.
[15]             ĠU L
[16]             Il-ĠU L 55, tat-28.2.2011, p. 13.
[17]             ĠU L
[18]             ĠU L
[19]             ABM: Ġestjoni skont Attività – ABB: Ibbaġittjar
skont Attività.
[20]             Kif imsemmi fl-Artikolu 49(6)(a) jew (b)
tar-Regolament Finanzjarju.
[21]             COM(2011) 200, 8.3.2011
[22]             L-użu tas-servizzi u l-infrastruttura tal-ICT,
l-impatt tal-Internet fuq it-tkabbir, il-libertà u l-espressjoni tal-valuri
demokratiċi ma jistgħux jiġu sottovalutati.
[23]             Dettalji tal-modi ta’ ġestjoni u referenzi għar-Regolament
Finanzjarju jistgħu jinstabu fuq il-websajt tal-BudgWeb: http://www.cc.cec/budg/man/budgmanag/budgmanag_en.html
[24]             Kif imsemmi fl-Artikolu 185 tar-Regolament
Finanzjarju.
[25]             AD= Approprjazzjonijiet differenzjati / AMD=
Approprjazzjonijiet Mhux Differenzjati
[26]             EFTA: Assoċjazzjoni Ewropea tal-Kummerċ
Ħieles.
[27]             Il-pajjiżi kandidati u, fejn applikabbli,
pajjiżi li huma kandidati potenzjali mill-Balkani tal-Punent.
[28]             Is-sena N hija s-sena li fiha tibda l-implimentazzjoni
tal-proposta/inizjattiva.
[29]             L-assistenza u n-nefqa teknika u/jew amministrattiva
bħala appoġġ għall-implimentazzjoni tal-programmi tal-UE
u/jew l-azzjonijiet (linji ex “BA”), ir-riċerka indiretta, ir-riċerka
diretta.
[30]             Ir-Riżultati huma prodotti u servizzi li se jiġu
forniti (pereżempju: in-numru ta’ skambji tal-istudenti ffinanzjati,
in-numru ta’ km ta’ toroq mibnija, eċċ.).
[31]             Din il-qasma hi indikattiva. L-ipprogrammar u
l-allokazzjoni tal-fondi taħt dan ir-regolament se jkunu ggwidati
mil-prinċipju ta’ “aktar għal aktar”.
[32]             Ammonti simili se jsiru disponibbli taħt
ir-regolament tal-FEŻR għall-appoġġ tal-programmi tas-CBC
[33]             Is-sena N hija s-sena li fiha tibda l-implimentazzjoni
tal-proposta/inizjattiva.
[34]             L-assistenza u n-nefqa teknika u/jew amministrattiva
bħala appoġġ għall-implimentazzjoni tal-programmi tal-UE
u/jew l-azzjonijiet (linji ex “BA”), ir-riċerka indiretta, ir-riċerka
diretta.
[35]             AK= Aġent Kuntrattwali; INT= persunal
tal-aġenzija ("Intérimaire"); JED= “Jeune Expert en
Délégation” (Esperti Żgħażagħ fid-Delegazzjoni); AL=
Aġent Lokali; ENS= Espert Nazzjonali Sekondat;
[36]             Taħt il-limitu massimu għall-persunal estern
minn approprjazzjonijiet operattivi (linji ex “BA”).
[37]             Essenzjalment għall-Fondi Strutturali, il-Fond
Agrikolu Ewropew għall-Iżvilupp Rurali (FAEŻR) u l-Fond Ewropew
għas-Sajd (FES).
[38]             Ara l-punti 19 u 24 tal-Ftehim Interistituzzjonali.
[39]             Fejn jidħlu r-riżorsi proprji tradizzjonali
(dazji doganali, imposti fuq iz-zokkor), l-ammonti indikati jridu jkunu ammonti
netti, jiġifieri ammonti gross wara t-tnaqqis ta’ 25% għall-kosti ta’
ġbir.